Svjetski mediji o protestima u Tuzli: Bosanci se bore protiv bijede, vjeruju da su protesti jedino rješenje! – Minber\nvelj. 06, 2014 at 10:21 am\nUgledni mediji diljem svijeta pišu o demonstracijama obespravljenih radnika i nezadovoljnih građana u Tuzli koje su eskalirale jučer, kada su pripadnici Jedinice za specijalne namjene krenule u obračun sa okupljenim demonstrantima, javlja Anadolu Agency (AA).\nOpisuje se kako je oko 600 ljudi pokušalo ući u zgradu vlade u Tuzli, optužujući vlasti zbog zatvaranja nekoliko firmi koje su prethodno privatizirane. Prema pisanju ove agencije, mnogi Bosanci i Hercegovci se nadaju da će ovo i protesti iz prošle godine u Sarajevu označiti početak “Bosanskog proljeća”.\nOvaj kanal dodaje kako veliki dio građana u BiH vjeruje kako izbori u oktobru 2014. godine ne mogu promijeniti situaciju u toj zemlji, umornoj od rata i međunaiconalnih sukoba, te kako je jedino rješenje ”izlazaka građana na proteste u svim većim gradovima u BiH”.\nTurski portal “Haberler” piše kako je došlo do sukoba policije i radnika “kada su radnici pred zgradom vlade Tuzlanskog kantona tražili svoja radnička prava optužujući političare za uništavanje nekoliko državnih firmi”.


Košarka - Tamiš pao u paklenoj završnici\nTamiš pao u paklenoj završnici\nNapisano u kategoriji Košarka, 16 novembra, 2014\nKošarkaši Tamiša doživeli su četvrti ovosezonski poraz pošto su u meču 6.kola Košarkaške lige Srbije izgubili od OKK Beograda na svom parketu rezultatom 82:83 (15:21,26:20,21:17,20:25). Gosti su veoma dobro otvorili meč i brzo su stekli šest poena prednosti. U nekoliko navrata Tamiš je bio blizu izjednačenja, promašivao otvorene šuteve i nije uspevao da izjednači sve do samog finiša prvog poluvremena.\nKomatina je prvo pogodio za tri poena, a zatim i koš uz dodatno slobodno bacanje i na veliki odmor se otišlo sa rezultatom 41:41. Nastavak meča doneo je rezultatsku klackalicu i puno promena vođstva, sve dok na krilima Miloševića i Komatine domaći nisu napravili seriju od 9:0 i na semaforu je pisalo 72:63. Ipak, tada na scenu stupaju oni koji nikako ne smeju da budu u centru pažnje.\nSudijska trojka je sa nekoliko krajnje sumnjivih odluka vratila goste u igru i usledila je paklena završnica. Perak je trojkom doneo Tamišu plus četiri, ali je Malidžan na drugoj strani vrlo brzo neutralisao tu prednost. U poslednjih 30 sekundi čak tri puta je menjano vođstvo, a poslednji je to učinio Mihajlo Selaković koji je sa dva uspešna slobodna bacanja doneo pola koša prednosti OKK Beogradu.\nPosle tajm-auta Tamiš je imao 8,9 sekundi da organizuje poslednji napad na meču. Veoma uspešnom akcijom Milošević je lako preneo loptu na polovinu protivnika, pronašao usamljenog Davora Peraka u uglu koji nije pogodio za tri poena, iako je domaćima bilo potrebno dva za pobedu. Utisak je da je bilo i vremena i prostora da priđe košu i šutira iz bolje pozicije. Na kraju pobeda OKK Beograda, treća u ovoj sezoni, dok Tamiš ostaje na dva dosadašnja trijumfa. Najefikasniji na meču bio je Vuk Malidžan, plejmejker Beograđana, koji je postigao 21 poen.U narednom kolu Pančevci će gostovati ekipi Napredak Rubin u Kruševcu. U pitanju je poslednjeplasirani tim Košarkaške lige Srbije sa svih šest poraza i biće to prava prilika za Tamiš da se pobedom vrati u konkurenciju za gornji deo tabele.


Sve objave • Novi treći put\n“Država Tajvan” – ovu kratku sintagmu upotrebio je pre par nedelja američki državni sekretar, Entoni Blinken, u jednom od obraćanja. Koliko god može delovati banalno ili nevažno, predstavlja veliki presedan. Od perioda Reganovih „šest uveravanja“ na temu odnosa Tajvana i Kine, SAD su imale prilično rezervisan pristup prema statusu ove ostrvske države. Nove okolnosti pokazuju […]\nKada je pandemija COVID-19 proglašena i u evropskim državama, svaka vlada unutar Evropske unije našla se pod velikim pritiskom. Ogromna odgovornost za javno zdravlje u vreme širenja, do tada nepoznatog virusa, na test je stavila mnoge javne administracije i zdravstvene sisteme. Jedina pozitivna stvar po premijere i predsednike u Evropi, bio je veliki skok poverenja […]\nPre 42 godine, održan je referendum koji je doveo i do zvaničnog pada šaha i Pahlavi dinastije ; 1. aprila 1979. godine, posle višemesečnih nemira (i višegodišnje unutrašnje krize) Iran je postao Islamska republika. Islamska revolucija je (uz terorističke napade koji su se desili 11. septembra 2001) događaj koji je umnogome zaslužan za trenutnu geopolitičku […]\nTeški trgovinski razgovori sa EU i Bregzit su formalno završeni i Ujedinjeno Kraljevstvo danas predstavlja zasebnog aktera na svetskoj sceni. Ono što je haotična kampanja za izlazak iz Evropske unije 2016. zagovarala, sada će imati priliku da se ostvari, ukoliko je realno. Poslednja događanja i svetske okolnosti dale su entuzijazma uticajnim britanskim političkim krugovima koji […]\nKada su se u martu 2020. posle gotovo godinu dana političke paralize, Beni Genc (Plavo-beli savez) i premijer Benjamin Netanjahu (Likud) odlučili na kompromis i osnivanje koalicione vlade, građani Izraela verovali su da je država konačno izašla iz političke krize u kojoj se našla posle izbora 2019. i da može ujedinjena da se suprotstavi krizi […]\nU sredu 17. marta okončano je višednevno glasanje na parlamentarnim izborima u Holandiji sa visokom izlaznošću od preko 80%. Kada se govori o demokratičnosti, ova država svakako spada u svetski vrh liste. Njene institucije su stabilne, javnost pluralna, demokratija konsolidovana, a za ulazak u parlament potrebno je preći vrlo nizak prag. Nakon ovogodišnjih izbora, parlament […]\nU prethodnom tekstu obrađeno je aktuelno pitanje ’’Zašto su Tramp i QAnon toliko privlačni religijskim fanaticima?’’. Argument koji je zastupan je da postoje sličnosti između određenih fundamentalističkih verovanja hrišćanske desnice i QAnon opsesije Trampovom mesijanskom ulogom. Glavna zajednička karakteristika je milenarizam, verovanje da će se biblijski rat protiv Antihrista i Drugi dolazak Isusa Hrista odigrati […]\nPre nekoliko nedelja, britanski nosač aviona Kraljica Elizabeta, upitio se sa pratnjom ka Južnom kineskom moru. Njemu će uskoro podršku pružati australijska mornarica, ali i američki razarač. U istom periodu, francuska ministarka odbrane obavestila je javnost o patroliranju francuske nuklearne podmornice blizu Kine, a kanadski premijer Džastin Trudo uputio je borbeni brod blizu Tajvana. Prosečan […]\nUspon Kine na poziciju glavnog spoljnopolitičkog izazova Sjedinjenih država znači da će očuvanje Trojne alijanse, koju zajedno sa SAD čine Japan i Južna Koreja, biti jedan od primarnih diplomatskih ciljeva Džozefa Bajdena i njegove administracije. Bajden namerava da izbegne direktno “ukrštanje rogova“ između SAD i Kine, tako što će Vašington pokušati da uz pomoć bloka […]\nTrampova apokalipsa U gradiću Alštet, davnog leta 1524. godine, reformistički sveštenik, Tomas Mincer, održao je propoved saksonskim kneževima, pozivajući ih da svojim delovanjem ubrzaju dolazak Sudnjeg dana. Pozivajući se na starozavetnu Knjigu proroka Danila i apokaliptične vizije o Armagedonu i konačnom ratu između Hrista i Antihrista, Mincer je podstrekivao saksonske kneževe da se svrstaju na […]\nVeć 26. septembra ove godine, nemački Bundestag promeniće svoj sastav. Ukoliko bi se sadašnje ankete podrške potpuno prelile na skupštinski sastav u septembru, vladajuća Hrišćansko-demokratska unija bi ponovo bila prvovplasirana stranka. Međutim, iako možda podrška prvoplasiranoj partiji bude slična, desiće se jedna velika promena. Ta promena je, što na čelu Nemačke neće više biti Angela […]\nBliski Istok u 2021. očekuju, pored izbora u Izraelu i Iranu, i manje atraktivna događanja za svetsku javnost. Svetska javnost pomno će pratiti da li će Benjamin Netanjahu i njegov Likud ponovo uspeti da odnesu pobedu u samom finišu izborne trke, odnosno kakva sudbina očekuje Iran nakon odlaska Hasana Rohanija sa vlasti i poraza umerene […]\nPred sam kraj prošle godine, na jednoj od poslednjih sednica u 2020, švedski parlament napravio je neobičan presedan. Unutar Riksdaga grupisala se većina poslanika, koja je izglasala takozvanu „NATO opciju“ za Švedsku. Ovim glasanjem parlament ove skandinavske države, ukinuo je zakonske prepreke da ova država postane članica NATO-a ukoliko se u budućnosti odluči za to. […]


Očekujem da Srbin bude gradonačelnik Mitrovice – mojKontakt portal – Radio Televizija Kontakt\nMihajlović je u Varvarinu, gdje je prisustvovala otvaranju prostorija SNS, pozvala Srbe na Kosovu da izađu na izbore jer je Zajednica srpskih opština jedini način da “istinski uradimo ono što želimo, a to je dolazak investitora i otvaranje radnih mjesta“.\n– Danas nažalost najveći broj Srba na Kosovu živi od socijalne pomoći ili od onoga što Beograd šalje. Niko to ne želi, pre svega ti ljudi koji žele radna mesta i način da kroz institucije to u budućnosti i ostvare – rekla je Mihajlovićeva novinarima.\nOna vjeruje da će 1. decembra, poslije drugog kruga glasanja, Kosovska Mitrovica biti centar Zajednice srpskih oština i, kako je rekla, da ćemo se povezati na institucionalan način.\n– To sad nije više samo pitanje povezivanje Beograda i severa Kosova već povezivanje Zajednice srpskih opština sa Evropom i svetom, što ima potpuno drugačiji legitimitet – navela je ona.\nUpitana da prokomentariše mogućnost vanrednih parlamentarnih izbora u Srbiji, Mihajlović je rekla da o tome nije bilo razgovora i da su članovi vlade usredsređeni da se izbori na Kosovu završe i realizuju ekonomske mjere vlade.\nPijani starac udario dva policijska vozila


srbijasport.net - Vesti - Fudbal - Selektivne utakmice u Pećincima\nPonedeljak, 28.05.2018 11:50\n13.03.2017 Živko Radivojević 381\nSelektivne utakmice u Pećincima\nNa pomoćnom terenu Donjeg Srema 2015 organizovana revija pionirskog fudbala (2004. godište), u organizaciji Instruktorske službe FS Vojvodine, OFS Pećinci i FK Donji Srem 2015. Odigrane su selektivne utakmice između opštinskih fudbalskih saveza Pećinaca, Inđije, Stare Pazove, Šida i Rume. Rezultat je bio najmanje bitan, a mladi fudbaleri su imali maksimalnu slobodu. Jednostavno, trebalo je da uživaju u igri i da pokažu šta znaju. Sve je bilo pod „budnim okom“ Željka Dimitrića, instruktora FS Srbije.\n- Na nivou FS Srbije počeli smo sa aktivnostima za ovo godište – kaže Željko Dimitrić – S obzirom da je FSS „vrh piramide“, krećemo sa nižih nivoa, odn. gradskih i opštinskih fudbalskih saveza. Ovde ćemo napraviti selekciju Područnog fudbalskog saveza Srem, za predstojeće utakmice, a prva je protiv vršnjaka FS Novi Sad. I na takmim utakmicama, gde će još biti selekcije Banata i Bačke, selektiraće se igrači za reprezentaciju Vojvodine, koju uskoro očekuje Liga regiona za 2003. i 2004. godište.\nKakom ocenjujete rad s najmlađim kategorijama u „fudbalskom Sremu“?\n- Nisam zadovoljan nivoom rada u Sremu – priznaje Dimitrić – Mora mnogo bolje. Naravno, znam za probleme u manjim sredinama. Mi treneri moramo naći način da decu animiramo i da ih „otmemo“ od kompjutera, mobilnih telefona, televizora i svih drugih stvari, koje odvlače njihovu pažnju i otimaju ih od fudbala. Pokušaćemo kroz česte akcije, ovakvog tipa, decu dovedemo na igrališta.\nNa utakmicama opštinskih saveza deci je rečeno da se, jednostavno, igraju, neopterećena rezultatom. Mladi fudbaleri su uživali u igri, a beležnica Željka Dimitrića bila je „prilično puna“, jer je fudbalski Srem imao šta da pokaže.\nBudućnost sremskog fudbala - 2004. godište\nReprezentacija OFS Pećinci\nReprezentacija OFS Inđija\nReprezentacija OFS Ruma\nReprezentacija OFS Šid\nReprezentacija OFS Stara Pazova\nŽeljko Dimitrić - Dime, instruktor FSS\nFudbal Pioniri Srbija Sremski okrug Pećinci


Krstajić operisan na VMA – Nadlanu.com\nKrstajić operisan na VMA\nBEOGRAD, 12. septembra 2010. (Beta) – Kapiten Partizana Mladen Krstajić operisan je na Vojnomedicinskoj akademiji (VMA) u Beogradu i njegov nastup na utakmici protiv Šahtjora u Ligi šampiona je neizvestan.\nKrstajić se povredio sinoć, na prvenstvenoj utakmici protiv Rada, kada je posle skoka i sudara sa saigračem Radosavom Petrovićem polomio nos. Crno-beli su pobedili Rad sa 3:0 i zadržali prvo mesto na superligaškoj tabeli.\nKapiten Partizana je sinoć operisan, a lekari su saopštili da je zahvat uspešno izveden i da će Krstajić sutra pre podne napustiti kliniku.\n„Ma sve je super i ovo mi je poslednja prilika da ‘ulepšam’ nos, pošto sam ga lomio već četiri puta“, rekao je u šali Krstajić za sajt Partizana.\nNije poznato koliko će Krstajić odsustvovati sa terena, a lekari će sutra doneti odluku da li će kapiten putovati u Donjeck, na prvu\nutakmicu u Ligi šampiona, koju Partizan u sredu od 20.45 igra protiv Šahtjora.\nKrstajić je izrazio želju da putuje u Ukrajinu, ali je trener Partizana Aleksandar Stanojević ipak rekao da „ne želi da se igra sa zdravljem fudbalera“.


WRAP provere | SGS Srbija\nOdrživost › Društvena održivost › Provera, sertifikacija i verifikacija › Provere društvene odgovornosti\nOdrživost WRAP provere\nKao akreditovani nadzornik za odgovornu ovlašćenu proizvodnju u celom svetu (WRAP) sa više od 10 godina iskustva, SGS je idealan izbor da vam pomogne u izvođenju WRAP provera. Ovime će se potvrditi vaša usaglašenost sa WRAP principima o zakonskoj, ljudskoj i etičkoj proizvodnji.\nWRAP je nezavisna, neprofitna korporacija posvećena promociji i potvrđivanju zakonske, ljudske i etičke proizvodnje širom sveta.\nUstanovljen 2000. godine, WRAP je svetski najveći program za sertifikaciju rada i životne sredine za proizvodnju i obradu robe široke potrošnje koja zahteva intezivan rad. WRAP podržava 25 međunarodnih trgovačkih udruženja, uključujući International Apparel Federation, koja predstavlja 36 državnih udruženja i preko 150.000 pojedinačnih kompanija.\nWRAP principi obuhvataju osnovne standarde koji se odnose na radne prakse, fabričke uslove i usaglašenost sa životnom sredinom i carinom. Oni se sastoje od 12 elemenata:\nUsaglašenost sa zakonima i propisima o radnom mestu\nZabrana prinudnog rada\nZabranu rada dece\nZabrana rada dece\nNaknada i benefiti\nSloboda udruživanja i kolektivno pregovaranje\nPostupak WRAP sertifikacije\nSertifikat se može dodeliti na šest meseci ili na jednu do dve godine, u zavisnosti od konačnih rezultata provere i vremenskog trajanja tokom koga je ustanova sa uspehom opravdavala svoj sertifikat.\nKorak 1 Primena: Proizvođač se prvo obraća WRAP-u sa zahtevom za proveru i šalje popunjen obrazac prijave i naknadu da bi se pokrenuo postupak sertifikacije.\nKorak 2 Samoprocena: Ustanova mora da prihvati generalno prihvaćene međunarodne standarde o radnom mestu, lokalne zakone i propise o radnom mestu u skladu sa procedurama opisanim u WRAP knjižici i pružite dokaz da su bili primenjeni najmanje 45 dana (ne manje od 90 dana za nove podnosioce zahteva).\nKorak 3 Nadzor: Onda ustanova donosi odluku i obraća se WRAP ovlašćenoj firmi za proveravanje kako bi bila proverena. Izveštaj i preporuke se šalju ustanovi i WRAP-u.\nKorak 4 Procena: WRAP osoblje može da obavesti ustanovu da treba da ispravi određene procedure i da je potrebno da nadzornik izvrši dodatnu kontrolu i podnese izveštaj ili može da predloži sertifikacionom odboru da je fabrika sertifikovana.\nKorak 5 Sertifikacija: Sertifikacioni odbor ispituje preporuke osoblja, uključujući izveštaj nadzornika, i glasa da li će se dodeliti ili povući sertifikat.\nSGS ima WRAP akreditovane proveravače u zemljama sa glavnim izvorima ii mi možemo da obezbedimo konzistentan nadzor i izveštavanje kako bismo potkrepili preporuke za sertifikaciju. Sa više od 10 godina iskustva u WRAP proverama, možemo vas voditi kroz postupak istovremeno osiguravajući održavanje profesionalnih standarda provere.\nSaznajte kako WRAP proveravanje preko SGS-a može pomoći vama i vašim dobavljačima da održite usaglašenost sa etičkim trgovačkim zahtevima.


Saopštenje za javnost povodom održane 43. sednice Socijalno ekonomskog saveta opštine Stara Pazova - Општина Стара Пазова - Званична презентација\nNaslovna Informacije Socijalno-ekonomski savet Saopštenje za javnost povodom održane 43. sednice Socijalno ekonomskog saveta opštine Stara Pazova\nSaopštenje za javnost povodom održane 43. sednice Socijalno ekonomskog saveta opštine Stara Pazova\nU Staroj Pazovi je dana 25. maja 2021. godine sa početkom u 13,00 časova, u maloj sali Bele zgrade, održana 43. redovna sednica Socijalno-ekonomskog saveta opštine Stara Pazova.\nU cilju pripreme sednice Saveta, prethodno je održana 13. Sednica Radne grupe SES-a za borbu protiv sive ekonomije i rada na crno i 35. Sednica Kolegijuma održana 18. maja 2021. godine.\nNa sednici SES-a je konsenzusom usvojen Zapisnik sa 42. Sednice SES-a, Izveštaj o radu Radne grupe SES-a za borbu protiv sive ekonomije i rada na crno za 2020. godinu i Akcioni Plan rada za 2021. godinu.\nSavet je razmatrao pitanje pokrenuto od strane Saveza samostalnih sindikata za opštinu Stara Pazova, koje je pokrenuto radi iznalaženje mogućnosti za naknadu putnih troškova za zaposlene koji putuju na relaciji Stara Pazova - Golubunci - Stara Pazova, a koji troškovi padaju na teret budžeta lokalne uprave.\nZbog izgradnje nadvožnjaka prema Golubincima, zaposleni su primorani da za dolazak na posao koriste alternativni put preko Inđije, što znatno povećava kilometražu i trokove putovanja.\nSocijalno-ekonomski savet opštine Stara Pazova je konsenzusom usvojio Inicijativu, kojom preporučuje lokalnoj upravi - opštini Stara Pazova, da iznađe mogućnost i izvrši isplatu posebne naknade putnih troškova koji padaju na teret budžeta lokalne uprave, za zaposlene koji putuju na relaciji Stara Pazova - Golubinci - Stara Pazova. Predlaže se da visina posebne naknade na mesečnom nivou za svakog radnika bude u vrednosti mesečne karte na relaciji Stara Pazova- Inđija. Inicijativa je upućena Opštini Stara Pazova- Opštinskom veću na dalje razmatranje i odlučivanje.\nNa inicijativu predstavnika Unije poslodavaca Stare Pazove, Savet je zauzeo stav da se sagledaju potrebe i mogućnosti za uvođenjem obrazovnog profila zanimanja radnika takozvani "regler" za koje bi se po mogućnosti izvršila obuka preko Tehničke škole u Staroj Pazovi, ukoliko postoji potreba za licima koje bi školovanjem stekli širi nivo znanja iz oblasti mehanike, hidraulike,elektronike-automatike,štelovanja mašina i druga neophodna znanja.\nSavet je zauzeo stav da se uputi dopis Centru za stručno osposobljavanje i da se preko Privrednog saveta opštine utvrdi ima li potreba privrednika za navedenim zanimanjem .Ako privrednici iskažu potrebu da SES njihov zahtev podrži, a nakon toga da Tehnička škola podnese zahtev nadležnom Ministartvu prosvete za školovanjem profila "regler" u školskoj 2022-2023.godini.\nSavet je informisan o usvojenom stavu Pokrajinskog SES-a, o osnovanosti Inicijative lokalnog SES-a opštine Stara Pazova, za povećanje cenzusa za ostvarivanje prava na dečiji dodatak, čijom realizacijom bi se doprinelo sprovođenju mera populacione politike i povećanju nataliteta.\nPokrajinski SES je predložio da navedeno pitanje razmotri Socijalno-ekonomski savet Republike Srbije, te da se sagledaju mogućnosti za pokretanje postupka izmene "Uredbe o nominalnim iznosima i načinu usklađivanja cenzusa za ostvarivanje prava na dečiji dodatak i visini i načinu usklađivanja iznosa dečijeg dodatka, u pravcu povećanja cenzusa".\nSavet je informisan o najavljenom održavanju sastanka svih sekretara lokalnih SES-a na području Republike Srbije , sa sekretarima Pokrajinskog SES-a i Socijalno-ekonomskog saveta Republike Srbije, koji je planiran da se održati u Beogradu, u prvoj polovini juna ove godine.


Društvo Autor:Milena Ilić Mirković01. jun. 202113:37 > 13:3918 komentara\nPredsednik Republike Srbije Aleksandar Vučić sastao se danas sa delegacijom kompanije Rio Tinto na čelu sa izvršnim direktorom Jakobom Stausholmom, sa kojim je razgovarao o tekućim i potencijalnim projektima, kao i modalitetima sveobuhvatne saradnje koja se ne bi ograničavala samo na istraživanje i eksploataciju ruda, već i na širi ekonomski razvoj Mačvanskog okruga i cele Srbije, navedeno je u saopštenju kompanije Rio Tinto.\nU Saopštenju se navodi da je Vučić zahvalio predstavnicima kompanije na spremnosti da razgovaraju o otvorenim pitanjima, kao i na posvećenosti i razumevanju u pogledu zahteva za transparentnim radom i ispunjavanjem najzahtevnijih uslova u oblasti ekologije.\nPredstavnici kompanije su informisali predsednika Vučića o dosadašnjem toku rada u Srbiji i naglasili da će do kraja tekuće godine završiti fazu studije opravdanosti, kao i studiju o proceni uticaja na zaštitu životne sredine u cilju početka eksploatacije minerala jadarita, naovdi se su saopštenju.\nIz kompanije „Rio Tinto“ je takođe navedeno da će do kraja 2021. godine u projekat „Jadar“ i u geološka istraživanja, razvoj tehnologije prerade, izradu studija i pripremu projekta, biti investirano ukupno 450 miliona dolara.\n„Rio Tinto je rizičan za Srbiju, ugrožen je i Beograd“\nOn je istakao da tim stručnjaka iz celog sveta iz oblasti geologije, rudarstva, proizvodnih tehnologija i zaštite životne sredine radi na tome da ovaj projekat bude usklađen sa najvišim svetskim standardima, čime se postavlja baza za realizaciju velikog rudarsko – metalurškog greenfield projekta kakav je projekat „Jadar“, koji u Srbiji predstavlja ukupnu investiciju vrednu dve milijarde dolara.


VUČIĆ KAŽE DA SMO DALEKO OD EU: Himalaji su pred nama | Vesti Dana\nVUČIĆ KAŽE DA SMO DALEKO OD EU: Himalaji su pred nama\nGodina 2025, koja se pominje u Strategiji o proširenju EU nije garancija, ali je važan podstrek građanima i priznanje da smo uradili bitne stvari i da smo s ljudima iz EK učinili mnogo značajnog, rekao je danas predsednik Srbije Aleksandar Vučić.\n„Himalaji su pred nama”, metaforično se izrazio predsednik ukazujući na činjenicu da to nije naša krivica, već je, kako je rekao, došlo vreme da donosimo odluke, da platimo određene cene iz prošlosti i donesemo odluke za koje nije bilo hrabrosti decenijama ranije.\nPlanine su pred nama, rekao je srpski predsednik, odnosi sa Prištinom, te granice sa BiH i Hrvatskom.\nKad je reč o odnosima s Prištinom, rekao je, to nije pitanje „da li ćete da se zovete ovako ili onako” već je to pitanje hiljada kvadratnih kilometara i uslova u kojima će ljudi tamo da žive.\nPredsednik Srbije je rekao i da moramo da regulišemo problem granice sa BiH i Hrvatskom.\nKako je rekao, Bošnjaci su imali svoje zahteve, a kada smo i prihvatili te predloge i kada ih je „dočekao sa papirom” – tada im ni to što su sami tražili nije bilo dovoljno.\nGranicu sa Hrvatskom i da ne pominjem, dodao je.\nU ozbiljne ekonomske reforme ušli smo 2014. godine, da bi danas javni dug bio ispod nivoa Mastrihta, a tek posle 2014. donet je Zakon o radu, koji je regulisao fleksibilno tržište rada, primetio je predsednik Vučić.\n„EU je napravila svoje okvire i na jedinstven način posmatra prostor Zapadnog Balkana, ali najznačajnije je da će u skladu sa zaslugama, kako ih Unija bude procenjivala, zemlje pristupati u punopravno članstvo u EU”, rekao je Vučić, na zajedničkoj pres konferenciji sa komesarom EU Johanesom Hanom.\nPredsednik je rekao da iako pred Srbijom nisu lake prepreke, iako su one kao Himalaji, „ne bismo bili prvi koji su se popeli na Mont Everest”.\n„Ako uspemo da rešimo političke probleme, ekonomski ćemo da rastemo”, rekao je Vučić i dodao da od „durenja, kmečanja i plakanja nema ništa”, te da Srbija mora ozbiljno, odgovorno i hrabro probleme da rešava.\nOn se zahvalio predstavnicima EU za koje kaže da su prepoznali napore i trud Srbije i to šta su građani Srbije uradili na evropskom putu.\n„Prepoznali su to i u Strategiji rekli: Vi Srbi zajedno sa Crnom Gorom ste najbliži članstvu, velike stvari ste uradili i veliki pomak za svoju državu”, rekao je predsednik.\nPosebno se zahvalio Johanesu Hanu koji je, kako kaže, mnogo truda i energije uložio u sve na Balkanu i razume region.\n„Da li ćemo uspeti sebe da razumemo, to ostaje nama da rešavamo”, naglasio je on.\nKako kaže, Srbija će pokušati da iskoristi priliku koju je dobila, da se suoči sa problemima.\n„Ovo je značajan podstrek i važno priznanje za Srbiju. Hvala svima koji veruju u ovaj region i u napredak Srbije”, zaključio je Vučić.\nVučić je zahvalio i Federiki Mogerini, Donaldu Tusku, Tajaniju, Junkeru, svima koji su naporno radili, kako je rekao, na strategiji, a pre svega da bi pomogli naš evropski put.\nPosebno je zahvalio Junkeru koji je, „na našu molbu, odredio bar okvirno datum, indikativan datum, ali i to je pozitivno”.\nZAHTEV UŠAO U PROCEDURU: Preko 30.000 Vojvođana peticijom traži ruski humanitarni centar u Vojvodini\nBiH pred raspadom, Republika Srpska najavila sankcije protiv Federacije


Vučić je rekao da on neće pozivati narod za koga da glasa na predstojećim izborima ali oni sami mogu proceniti zbog koga je danas ovde došao. Vicepremijer je pozvao Srbe na Kosovu i Metohiji da budu odgovorni prema svojoj deci i svojoj budućnosti i da poštuju državu Srbiju i izađu na izbore.\n"Mi moramo da vodimo pametniju politiku, nego što su vodili neki drugi. Sami na svetu ne možemo biti i to smo pokušali i nismo uspeli", ukazao je on.\nIako je ovo bila verska poseta, Vučić je prvo došao na miting, a potom obišao manastir. "Naredili su mi da odem prvo u manastir, jer je ovo verska poseta po njihovom. Ja ću otići posle, a oni neka rade šta hoće", poručio je Vučić i dodao da to ne radi "iz prkosa".\nNa mitingu su prethodno govorili i ministar bez portfelja Aleksandar Vulin i ministar pravde Nikola Selaković.\nMinistar bez portfelja pozvao je Srbe da izađu na lokalne izbore i da ne dozvole više nikad da Ibar deli Srbe na severne i južne, kao ni da gradonačelnik u Kosovskoj Mitrovici bude neko ko nije Srbin.\n"Moramo izaći 3. novembra na izbore da bi oteli maksimum, da bi uzeli više nego što oni misle da zaslužujemo i da možemo da dobijemo", poručio je Vulin.\nVulin je rekao da nigde kao na Kosovu ne zvuče reči sprske himne "Bože pravde". Tom prilikom Vulin je zatražio pravdu za sve koji su na Kosovu stradali, ali i ono što imaju građani Evrope.\nTakođe je zapitao Srbe koji pozivaju na bojkot izbora zašto onda primaju platu od onih koje nazivaju izdajnicima.\nMinistar pravde Nikola Selaković pozvao je Srbe sa Kosova da u što većem broju izađu na izbore 3. novembra i glasaju za Građanski inicijativu "Srpska". Tom prilikom je naglasio: "Recite svima da ko nije za srpsku, nije ni za Srbiju".\n"3. novembar je jedinstvena prilika da omogućimo sve ono što smo treškom mukom, sa dosta energije i napora, radili u nekoliko prethodnih meseci - da sprečimo da vidimo i poslednje Srbe da odlaze sa Kosova i Metohije", poručio je Selaković.\nNa mitingu kome je prisustvovalo nekoliko hiljada građana koji su došli iz različitih delova Kosova, govorili su i kandiat za gradonačelnika Gračanice Branimir Stojanović, predsednik Srpske Vladeta Kostić, poslanik SPS-a Zvonimir Stević, kao i kandidat za gradonačelnika Leposavića.\nOkupljeni su tokom mitinga nosili zastave Srbije, parole podrške "Srpskoj", ali su i uzvikivali "Vučiću Srbine, Vuline Srbije, Srbija, Kosovo je Srbija".\nTokom mitinga bili su prisutni pripadnici , EULEKS-a, kao i kosovske policije.


Nastupom Coskun Karademir i Nese Demir završeni “Dani kulture Istanbula” – Haber.ba\nNastupom Coskun Karademir i Nese Demir završeni “Dani kulture Istanbula”\nNastupom turskih pjevača Coskun Karademir i Nese Demir, koji je održan večeras na Trg oslobođenja – Alija Izetbegović u Sarajevu, završena je manifestacija “Dani kulture Istanbula”, javlja Anadolu Agency (AA).\nDani kulture Istanbula - Anadolija\nOvaj kulturni događaj u četvrtak je svečano otvorio Kadir Topbas, gradonačelnik Istanbula. Svečanom otvorenju manifestacije prethodio je defile vojnog orkestra “Mehter” od Baščaršije kroz sarajevsku ulicu Ferhadija, pa do trga na kojem je svečano otvorena manifestacija “Dani kulture Istanbula”.\nTokom manifestacije na Trgu oslobođenja – Alija Izetbegović postavljeni su štandovi na kojima su izložene turske rukotvorine.\nU sklopu manifestacije otvorena je i izložba “Dani kulture Istanbula” u Vijećnici, koja će trajati do 11. septembra. Oni koji se odluče da posjete izložbu moći će vidjeti dvije postavke “Crno-bijeli Istanbul” i “Istanbul u bojama”.\nTeme:Coskun Karademir, Dani kulture Istanbula, izdvojeno, nastup, Nese Demir, Sarajevo\nRemi Čelika i Slobode, Borca i Sarajeva, GOŠK izgubio od Krupe


U bagdadskoj četvrti Sadr Siti ubijeno najmanje 37 ljudi\nIračka policija saopštila je da je u više napada automobilima bombama u bagdadskoj četvrti Sadr Siti ubijeno najmanje 37 ljudi, a da je oko stotinu povredjeno. Vlasti su saopštile da su mete, kako se čini, koordinisanih napada, nešto pre zalaska sunca bile dve pijace. Sunitski pobunjenici nastoje da isprovociraju medjuversko nasilje napadima na većinsku šiitsku populaciju, dok su šiiti takodje često optuživani za ubistva u znak odmazde. U više napada u iračkoj prestonici ranije daas, ubijeno je 11 osoba.\nČetiri američka vojnika ubijena u istočnoj pokrajini Kunar\nAmerička vojska u Avganistanu potvrdila je da su četiri američka vojnika ubijena u eksploziji bombe pored puta u istočnoj pokrajini Kunar. U saopštenju se navodi da je vozilo u kome su bili ovi vojnici naletelo na improvizovanu eksplozivnu napravu. Danas je takodje u samoubilačkom bombaškom napadu u Kabulu izvršen mapad na bivšeg avganistanskog predsednika Sigbatulaha Mudžadedija, ali je on prošao bez ozleda. Mudžadedi, koji predsedava gornjim domom avganistanskog prlamenta, optužio je za napad, u kojem su poginula dvojica napadača i dvojica prolaznika, pakistansku obaveštajnu službu. Mudžadedi nije pružio dokaze, a pakistanski zvaničnici su demantovali njegove optužbe.\nKomisija UN za ljudska prava počinje redovni godišnji sastanak u Ženevi\nKomisija UN za ljudska prava sutra počinje svoj redovni godišnji sastanak u Ženevi, dok zvaničnici istovremeno razmatraju da li da rasformiraju komisiju i umesto nje osnuju autoritativnije telo za ljudska prava. Portparol komisije, Hose Dias, izjavio je da je dnevni red sastanka neizvestan pošto su pregovori o daljoj sudbini komisije i dalje u toku. On je dodao da bi Komisija mogla da se sastane i objavi saopštenje da se sastanak odlaže. Kasnije ove nedelje, Generana skupština UN bi trebalo da razmotri nacrt predloiga o formiranju novog Saveta za ljudska prava. Američki predstavnici su, medjutim, kritikovali ovaj predlog ukazujući da bi trebalo onemnogućiti članstvo u novom telu zemljama u kojima se kreše ljudska prava.\nSenator Ras Fajngold optužio Buša da je namerno prekršio zakon\nSenator Ras Fajngold, član Demokratske stranke, tokom gostovanja u televizijskoj emisiji mreže ABC, saopštio je da će sutra u Senatu pokrenuti akciju kako bi predsedniku Bušu bila upućena zvanična opomena zbog primene programa neovlašćenog prisluškivanja. On je optužio predsednika Buša da je namerno prekršio zakon, kada je Nacionalnoj bezbednosnoj agenciji dozvolio da prisluškuje američke državljane bez sudskih naloga. Vođa većine u Senatu, republikanac Bil Frist,osudio je plan senatora Fajngolda naglasivši da bi to moglo da uputi pogrešnu poruku neprijateljima SAD. U ranijim javnim nastupima, predsednik Buš je ukazao da je taj program prisluškivanja pomogao u sprečavanju napada na SAD.


Na rečnim vodotokovima preventivni radovi - JUGPRESS\nNa rečnim vodotokovima preventivni radovi\nU cilju zaštite od štetnog dejstva vode i sprečavanja nastanka eventualnih posledica Grad Vranje krenuo je sa preduzimanjem preventivnih mera i radova na rečnim vodotokovima.\nTrenutno se čisti Sobinski potok od 1.200 kvadrata koji se uliva u Sobinsku rekui izvode radovi na regulisanju propusta u Gazda Mladenovoj ulici.\nOvi poslovi se izvode na osnovu sprovedene javne nabavke i zaključenog okvirnog sporazuma u trajanju od godinu dana.\nU planu je izvođenje radova na još 15 lokacija ne samo u gradskim već i seoskim naseljima.\nVrednost planiranih radova je preko dva miliona dinara.


Jakovljev: Smiriti strasti na političkoj sceni | Autonomija\nJakovljev: Smiriti strasti na političkoj sceni\nIzjava funkcionera SNS Igora Mirovića krajnje neprimerena\nPredsednik političkog saveta Lige socijaldemokrata Vojvodine (LSV) Dušan Jakovljev pozvao je danas na smirivanje strasti na političkoj sceni. On je ocenio i da je jučerašnja izjava funkcionera SNS Igora Mirovića krajnje neprimerena.\nJakovljev je u pisanoj izjavi poručio i da, bez obzira na sve političke razlike i zbivanja, vređanju ne sme biti mesta u političkoj komunikaciji.\n„Pored toga što ne vodi nikuda u približavanju stavova, vređanje među predstavnicima različitih stranaka može samo da pogorša opšte stanje u društvu, jer to daje model ponašanja koji će onda preuzeti i građani, njihovi članovi i simpatizeri“, ocenio je funkcioner LSV.\nJakovljev je naveo da ovo nije prvi put da se političkim protivnicima u javnosti upućuju uvrede, te da je istina i da takve poruke na političkoj sceni ne upućuju samo predstavnici Srpske napredne stranke.


Sjećanje na legendu Sarajeva i bh. fudbala: Na današnji dan prije pet godina preminuo Ibro Biogradlić – Sport Centar Sjećanje na legendu Sarajeva i bh. fudbala: Na današnji dan prije pet godina preminuo Ibro Biogradlić – Sport Centar\nNa današnji dan prije pet godina preminuo je legendarni fudbaler Sarajeva Ibro Biogradlić.\nBiogradlić je rođen 1931. godine u Sarajevu i već sa 15 godina je nastupao za omladinski tim Udarnika. Fuzijom Udarnika i Slobode u Torpedo, koji je kasnije promijenio ime u Sarajevo, Biogradlić je nastavio napredovati kao igrač. Već 1952. godine je postao prvotimac Sarajeva, a igrao je na bekovskoj poziciji.\nKarijeru je završio nakon sezone 1966/1967 osvajanjem titule prvaka.


Milo Đurašković zarađuje u Srbiji a finansira DPS\nPrema ekskluzivnim saznanjima Glasa javnosti Milo Đurašković nalazi se u Beranama gde sa aktivistima DPS-a aktivno učestvuje u izbornoj kamapanji u Crnoj Gori za u korist Mila Đukanovića.\n2020-08-14 15:33:04 1\nKO REŠAVA PROBLEM KOSOVA: Merkelova nastavila tamo gde je Tramp 'pao'\nOpšte je poznato da od dolaska Donalda Trampa na poziciju predsednika Amerike postoji određena netrepeljivost, odnosno nepodudaranje u mišljenjima po mnogo različitih osnova. Kako Tramp ne obraća mnogo pažnju na odluke ekonomske zajednice Evrope, tako i gravni ljudi Evropske unije neretko ignorišu poruke i navode koji dolaze iz Bele kuće.\n2020-07-06 16:15:58 0\nVUČIĆ POSLE SASTANKA SA HOTIJEM: Najteža su pitanja imovine\nPredsednik Srbije Aleksandar Vučić je u Briselu učestvovao na trilateralnom sastanku delegacija Beograda, Prištine i EU.\n2020-07-16 19:57:44 0\nPredsednik Srbije Aleksandar Vučić obavestio je danas javnost o dodatnom popuštanju mera i najavio mogući produžetak radnog vremena za ugostiteljske objekte.\n2020-08-14 10:15:51 0\nHOĆE LI ČEKATI JOŠ POLA VEKA? Ulica obećana pred izbore, pare potrošene, deca se igraju u prašini\nProđoše još jedni izbori u Srbiji, a stanovnici Radanske ulice u Nišu još čekaju da njihova ulica dobije asfalt. Do sada su čekali 50 godina, po svemu sudeći možda će čekati još toliko, jer su sredstava namenjena za izgradnju ulice, koja je bila deo predizbornog obećanja, potrošena.\n2020-08-12 17:20:26 0\nMinistarka spoljnih poslova i dijaspore u vladi Kosova Meljiza Haradinaj-Stubla prokomentarisala je ulazak pripadnika Vojske Srbije i Žandarmerije 7. avgusta u selo Karačevo, ona kaže da se to predstavlja kao sinhronizovana patrola, ali da je reč o zajedničkoj patroli KFOR-a i Vojske Srbije. Ona tvrdi da za tu akciju niko nema mandat ili ovlašćenje.\n2020-08-10 09:30:35 0\nMilo Đurašković zarađuje u Srbiji a finansira DPS...\nKO REŠAVA PROBLEM KOSOVA: Merkelova nastavila tamo gde je Tramp 'pao'...\nVUČIĆ POSLE SASTANKA SA HOTIJEM: Najteža su pitanja imovine...


Korupcija i 100 dana Vlade\nDatum kreiranja: utorak, 17 oktobar 2017\nU promo materijalu i kratkom izveštaju po tačkama povodom 100 dana Vlade Srbije, izabrane u leto 2017. borba protiv korupcije se ne pominje. Ovo se može smatrati očekivanim, budući da u ovom periodu nije bilo ni zakonskih promena ni napretka u primeni antikorupcijskih zakona koji bi se mogli pripisati delovanju izvršne vlasti, niti predloga novih zakonskih rešenja koja bi bila važna za ovu oblast. Ono što više zabrinjava je činjenica da je i u planovima Vlade borba protiv korupcije dobila manji značaj nego ranijih godina, o čemu smo pisali.\nIako je očekivano da će se Vlada podičiti onim što smatra da je bilo uspešno u njenom radu, valja podsetiti da je „100 dana Vlade“ institut namenjen pre svega ispitivanju uspešnosti rada izvršne vlasti od strane spoljnih posmatrača, a ne sopstvenoj promociji.\nPosebno zabrinjava što je u tom promotivnom materijalu korišćen slogan koji jasno asocira na naziv vladajuće stranke, a što se sve lako može dovesti u vezu sa učestalim najavama raspisivanja izbora (od strane predsednika države) i neobičnom izjavom predsednice Vlade (neobičnom, makar sa stanovišta ustavnog položaja Vlade Srbije i činjenice da na izborima učestvuju političke stranke, koalicije i grupe građana, a ne državni organi): „Meni je potpuno u redu da, ukoliko postoji bilo kakva potreba, mi stavimo na probu zadovoljstvo naroda našim radom, mislim da je to potpuno legitimno”. „Premijerka je dodala da su, ukoliko dođe to vanrednih parlamentarnih izbora, i ona i njen tim spremni za to. (Tanjug)“\nKorupciju je povodom 100 dana Vlade pomenuo MUP u posebnom promotivnom spotu , ali samo na uopšten način, kroz sintagmu „borba protiv kriminala i korupcije“, bez osvrta na rezultate u ovoj oblasti.


SNSD Bijeljina obustavlja promotivne aktivnosti i skupove /VIDEO/ - NTV Arena\nIzvršni komitet Saveza nezavisnih socijaldemokrata /SNSD/ donio je odluku o obustavljanju promotivnih aktivnosti i skupova u okviru kampanje “Okupljanje za Srpsku” za predstojeće lokalne izbore zbog pogoršane epidemiološke situacije u Republici Srpskoj i BiH.\nU skladu sa preporukama Glavnog Izbornog štaba, Gradski odbor SNSD-a donio je odluku o otkazivanju svih planiranih predizbornih aktivnosti , skupova i javnih tribina u narednom periodu.Pozvali su i građane na odgovornost i poštovanje epidemioloških mjera.\nĆorić je uputio molbu i ostalim političkim subjektima da se pridržavaju propisanih mjera.\nSNSD poziva i obavezuje sve kandidate i opštinske/gradske izborne štabove da striktno poštuju zabranu javnih okupljanja, mitinga i tribina. Težište kampanje u toku perioda važenja ove odluke prebaciće se na digitalnu kampanju, kao i na lični kontakt sa biračima ostvaren kroz veći broj kontakata u malim grupama striktno vodeći računa o epidemiološkim mjerama.\nTags: bijeljina, izbori, nedeljko coric, snsd


Patrijarh Irinej: Bogoslovski fakultet u Foči je primjer kako se brani Srpska\nTačno vrijeme: 2020-06-02 09:47:58\nObjavljeno ponedeljak, 11 januar 2016 23:35\nU razgovoru za “Večernje novosti” patrijarh srpski Irinej je naglasio da se Republika Srpska brani predanim radom i slogom, razvojem obrazovanja, nauke i privrede, te da je Bogoslovski fakultet u Foči primjer takve odbrane.\nOdgovarajući na pitanje da li Srbija, kao garant Dejtonskog sporazuma i država matica srpskog naroda treba da snažnije podrži odbranu Republike Srpske, patrijarh je rekao da su sloga i stvaralaštvo najbolja odbrana.\n“ Najteže je odbraniti se od sebe, ali je moguće ako se iskreno i predano stvara. Od drugih se najbolje branimo tako što pobjeđujemo u sebi sve strahove i sprečavamo bilo kakvu mržnju. Prosperitetu Republike Srpske najviše možemo doprinijeti dobrim projektima i programima u oblastima nauke i privrede. Bogoslovski fakultet u Foči je jedan od dobrih primera, kao i saradnja na nivou univerziteta u Beogradu, Banjaluci i Istočnom Sarajevu. Tome treba dodati i druge vidove saradnje u različitim privrednim granama. Tako svi doprinosimo uspješnosti diplomatskih aktivnosti u svijetu”, rekao je patrijarh Irinej.


Aplikacija stvorena za sve ljubitelje mode | Lepota i zdravlje\nFashion news, Gadžeti\nAplikacija stvorena za sve ljubitelje mode\n14.09.2012 u 22:00 časova Nema komentara\nAplikacija Zara sadrži funkciju za skeniranje koja kupcima omogućava da svojim mobilnim uređajima skeniraju bar-kodove na robi u prodavnici kako bi dobili prikaz te robe na aplikaciji. To je idealno rešenje u situacijama kada u prodavnici nema odgovarajuće veličine ili boje na lageru. Uz uključivanje najnovijih ponuda, vodič kroz direktorijum prodavnice će se pobrinuti za to da potrošači mogu da pronađu i lociraju najbliže radnje. Upravo zbog toga, ova aplikacija predstavlja obavezan aksesoar za sve ljubitelje mode gde god se oni nalaze. Aplikacija Zara se može preuzeti sa servisa Samsung Apps u preko 20 evropskih zemalja, a ubrzo će se pojaviti i u ponudi za dodatne zemlje. Ključne reči: Fashion news, gedžeti, Lifestyle, Samsung, Zara\nPrva vakcina protiv raka prostatePetina muškaraca bi spavalo sa drugarovom devojkom Holivudskim damama plaćaju da nose nakit na crvenom tepihu\nPRETHODNOFantastične MacBook Pro trinaestice\nSLEDEĆEOtporna na sve – K310 tastatura


Twitter ugasio preko 125.000 naloga zbog povezanosti sa terorizmom – BEEP.rs\nOd sredine 2015 godine, Twitter je banovao preko 125.000 naloga koji po njihovom mišljenju pomažu terorizam. Početkom ove godine, angažovana je dodatna radna snaga kako bi se izborila sa povećanim zahtevima ljudi za gašenjem ovakvog tipa naloga.\nKako Twitter navodi, trude se da nađu “balans” između stvarne promocije terorizma i terorističkih aktivnosti koje korisnici mogu da prijave ali i ljudi koji samo izražavaju svoje stavove, bez obzira na to koliko se ti stavovi možda nekome ne dopadaju. Upravo kako bi uspeli u ovoj nameri, angažovali su veliki broj dodatnih radnika koji se bave analizom zahteva za gašenjem naloga, ali i rade sa organima reda i zakona kako bi izvršili ispravnu analizu “označenih” naloga.\nBilo kako bilo, čini se da je 125.000 naloga zaista velika cifra za ovakav potez.\nRelated Items:terorizam, twitter


Početna / Vesti / U Beču predstavljen Nacionalni program upravljanja rizikom od elementarnih nepogoda\nCilj okruglog stola bila je razmena iskustava i znanja, unapređenje bilateralne saradnje na temu adaptacije na klimatske promene i elementarne nepogode, ali i predstavljanje dosadašnjih aktivnosti, predloga za koordinisanje i poboljšavanje regionalnih mera, kao i budućih prioriteta u oblasti adaptacije na klimatske promene.\nPomoćnik direktora Kancelarije, Sandra Nedeljković istakla je da su adaptacija na klimatske promene, kao i upravljane rizikom od elementarnih nepogoda problemi koji se prepliću kroz sve sektorske politike, te da je potrebno da ove komponente budu sastavni deo budućih planiranja.\nNedeljković je rekla da se većina mera i aktivnosti po pitanju adaptacije na klimatske promene, kao i mera i aktivnosti upravljanja i smanjenja rizika od elementarnih nepogoda preklapaju, a njihov ishod ima direktnih posledica po živote građana.\n''U tom cilju treba posebnu pažnju posvetiti ovim problemima, jer nije pitanje da li će nam se dogoditi nova elementarna nepogoda već je pitanje kada'', naglasila je Nedeljković.\n''Prioriteti za buduće delovanje su pre svega veća saradnja eksperata i donosioca odluka, kao i jaka koordinacija i saradnja između resornih ministarstava i stručnih institucija, potom uključivanje opšte javnosti, građana i organizacija civilnog društva u proces. Pored navedenog, regionalna saradnja je od izuzetnog značaja u cilju zajedničkog razumevanja ključnih izazova koje se odnose na adaptaciju i upravljanje rizikom od prirodnih katastofa, kroz razmenu znanja i iskustva'', zaključila je Nedeljković.\nNa okruglom stolu u Beču zemlje Zapadnog Balkana su predstavljale mere i aktivnosti, kao i rezultate koje su postigli. Pored Srbije, učešće na skupu koji je organizovala Svetska banka uzele su i Albanija, Bosna i Hercegovina, Makedonija, Crna Gora i Kosovo*.


Objavljen Izvještaj o reviziji Godišnjeg finansijskog izvještaja DEMOS-a za 2018. godinu\nPodgorica, 11. septembar 2019. godine - Državna revizorska institucija je izvršila finansijsku reviziju Godišnjeg finansijskog izvještaja i reviziju pravilnosti DEMOS-a za 2018. godinu.\nNa bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI, nadležni Kolegijum u sastavu senator DRI Nikola N. Kovačević, rukovodilac Kolegijuma i predsjednik Senata DRI dr Milan Dabović, član Kolegijuma, izražava pozitivno mišljenje sa skretanjem pažnje na finansijsku reviziju i uslovno mišljenje na pravilnost poslovanja subjekta revizije.\nFinansijskom revizijom je utvrđeno da je Godišnji konsolidovani finansijski izvještaj DEMOS-a za 2018. godinu sastavljen i prezentovan u skladu sa važećim okvirom finansijskog izvještavanja osim na navedeno u Izvještaju pod tačkom 3.13 – Blagajničko poslovanje.\nRevizijom pravilnosti utvrđeno je da subjekt revizije nije sve finansijske i druge radnje uskladio sa zakonskim i drugim propisima koji su identifikovani kao kriterijumi za predmetnu reviziju. Neusklađenost se odnosi na nedosljednu primjenu Zakona o finansiranju političkih subjekata i izbornih kampanja ( član 12 i član 18) i člana 26 Zakona o zapošljavanju.\nRevizijom Godišnjeg finansijskog izvještaja za 2018. godinu je takođe izvršena provjera realizacije preporuka datih u Izvještaju o reviziji Godišnjeg finansijskog izvještaja za 2017. godinu. Revizijom Godišnjeg finansijskog izvještaja za 2018. godinu je utvrđeno da je od ukupno 11 preporuka, subjekt revizije realizovao 8 preporuka, djelimično realizovao 2 preporuke, a da nije realizovao jednu preporuku.\nKonačan Izvještaj o reviziji Godišnjeg finansijskog izvještaja DEMOS-a za 2018. godinu je objavljen na zvaničnoj internet stranici DRI.\nIzvještaj o reviziji Godišnjeg finansijskog izvještaja Demos-a za 2018. godinu\nMore in this category: « Objavljen Izvještaj o reviziji Godišnjeg konsolidovanog finansijskog izvještaja Demokratske narodne partije Crne Gore za 2018. godinu\tObjavljen Izvještaj o reviziji Godišnjeg finansijskog izvještaja Ministarstva sporta i mladih za 2018. godinu »


Kružni tok na ukrštanju ulica Filipa Kljajića, Josipa Pančića i Svetog Save izgrađen je i od danas (4.01.2019.) se na ovoj kružnoj raskrsnici saobraćaj odvija u redovnom režimu.\nOtvaranju raskrsnice za saobraćaj, prisustvovali su gradonačelnica Sombora Dušanka Golubović i predsednik Skupštine grada Sombora primarijus dr Zoran Parčetić sa saradnicima. Gradonačelnica je ovom prilikom istakla da se rekonstrukciji pristupilo jer je procenjeno da je ovo najfrekventnija raskrsnica, te da je izgradnja kružnog toka bila potrebna zbog bezbednosti saobraćaja.\n„Ovo je bila i ostala najfrekventnija saobraćajnica i otvaranjem kružnog toka mislim da smo značajno pospešili, pre svega, saobraćaj u gradu Somboru, smanjili čekanje i obezbedili veću sigurnost vozača, ali i biciklista i pešaka. Ovim smo završili jednu dugačku trasu koju smo prošle godine započeli rekonstrukcijom i sanacijom ulice 21. oktobra, nastavili u ulici Filipa Kljajića i završili ovim kružnim tokom“ rekla je gradonačelnica Sombora Dušanka Golubović i dodala da je sam kružni tok koštao oko 23 miliona dinara bez PDV-a, a najvećim delom radovi su završeni i omogućeno je otvaranje raskrsnice za saobraćaj. Manji deo radova oko završetka biciklističkih staza biće urađeni na proleće početkom građevinske sezone.\nIzvođač radova na izgradnji kružnog toka bila je subotička kompanija „Vojput“, a nadzor je vršilo somborsko preduzeće JKP „Prostor“.\nViše iz ove kategorije « Somborci osumnjičeni da su lomili izlog i palili kuću jednog sugrađanina\tDruštvo za borbu protiv šećerne bolesti Sombor poziva na Božićnu čajanku »\nOMILJENA POSLASTICA SVIM GENERACIJAMA: Grilijaš torta


BEČ – Ministarka inostranih poslova Austrije Karin Knajsel izrazila je danas žaljenje zbog trenda uvođenja carina, koji je prisutan, kako na Zapadnom Balkanu, i u svetu, ocenivši to kontraproduktivnim.\nKnajsel je, nakon potpisivanja Memoranduma o razumevanju povodom projekta čiji je cilj uvođenje dualnog obrazovanja na Zapadnom Balkanu i digitalizacija prevreda regiona, u izjavi Tanjugu kazala da se taj trend ne vidi samo u slučaju Prištine, već da se nažalost takve tendencije ogledaju i u drugim delovima sveta.\n„To ne donosi ništa. Treba ići u pravcu olakšavanja trgovine, a ne otežavanja“, poručila je Knajsel.\nOna je kazala da Memorandumom Austrija želi da doprinese jačanju institucionalne saradnje komora regiona, posebno što je austrijski komorski model mnogima bio uzor.\n„Neophodna je snažnija regionalna saradnja. Jugoistočna Evropa je veliki ekonomski prostor koji je postojao, koji pruža velike mogućnosti za saradnju, a ne rad protiv nekog. To je ekonomski prostor koji je postojao vekovima, ali je u istoriji dozivljavao i česte raspade, kao što smo imali početkom 90-tih“, objasnila je ona.\nKnajsel smatra da je za privredu regiona veoma važno da se ekonomija oslobodi korupcije.\n„Treba da se omogući da se ljudi biraju na osnovu sposobnosti, da se tenderi dobijaju na osnovu transparentnih pravila, a ne korupcije“, dodala je ona.\nŠto se Prištine i Beograda tiče, ona je podvukla da dijalog nema alternativu.


UNITED GRUPA: Legalan poziv na pregovore može biti samo od Telekoma Srbije - MediaSfera\nUNITED GRUPA: Legalan poziv na pregovore može biti samo od Telekoma Srbije\nFantomska firma Supernova uputila je kako navodi “ozbiljan” poziv za saradnju United Grupi. U tom pozivu pisanom u tabloidnom maniru i sa količinom “istine” svojstvene tablodima, navodi se i da je poziv za saradnju poslednji.\nPodržavamo Supernovu da posle poslednjeg poziva prestane da nam nudi nepostojeću saradnju, jer nijedan ugovor sa njima ne bi bio legalan. Upravo zbog činjenice da nisu registrovani kao pravno lice, narugali su se pre svega svojim korisnicima. Ponašaju se kao operater, a oni su registrovani samo kao žig.\nVreme je da posle “poslednjeg” poziva, Telekom koji podmeće Supernovu kao pregovarača, prestane da obmanjuje građane Srbije da zaista želi da sa United Grupom vodi pregovore o kupovini programa. Javno smo objavili ponudu za N1 program, kakav oni nemaju u svojoj ponudi, uvereni da će upravo njegovom kupovinom pokazati da nisu po diktatu vlasti vodili lažne pregovore i jedva dočekali da uskrate naše kanale gledaocima.\nZbog brige za građane Srbije koji vole da gledaju naše programe podsećamo da ugovor o emitovanju nismo prekinuli kada smo na to imali svako pravo, a to je još pre godinu dana, kada se zvanično promenilo vlasništvo nad operaterima po Srbiji i kada ih je sve kupio Telekom po vrlo netransparentnim okolnostima.\nMi nećemo upućivati poslednji poziv, jer želimo da naši programi u čiji kvalitet konstantno ulažemo, budu vidljiviji što većem broju građana. Pozivamo Telekom da pristupe legalnim pregovorima, ukoliko zaista žele ili smeju da donesu odluku u interesu svojih korisnika, kako bi mogli da gledaju programe United Medie i u narednim godinama.\nTagovipregovori Supernova Telekom Srbija United grupa


Nije podržana rezolucija o osudi genocida u Srebrenici - Klix.ba\n7.4.2010. u 15:56\nPredstavnički dom Parlamentarne skupštine BiH na današnjoj sjednici nije prihvatio Prijedlog rezolucije o važnosti osude genocida u Srebrenici i ratnih zločina u Bosni i Hercegovini za izgradnju trajnog mira koju je predložio poslanik SDP-a BiH Denis Bećirović.\nNakon odbijanja predložene rezolucije, poslanici SDP-a su napustili skupštinsku salu, a Bećirović je kazao da ovakav ishod glasanja predstavlja uvredu za sve srpske, bošnjačke i hrvatske žrtve.\nPoslanici su o predloženoj rezoluciji glasali nakon što nisu prihvatili Bećirovićev prijedlog da se omogući amandmansko djelovanje s ciljem poboljšanja predloženog teksta rezolucije.\nRasprava o predloženoj rezoluciji obavljena je na prošloj sjednici Predstavničkog doma kada je Bećirović kazao da je ova rezolucija korak prema pravdi, prema istini, korak prema izgradnji trajnog mira na ovim prostorima.\n“Pokušali smo da tekstom ove rezolucije nikoga ne uvrijedimo, a da prije svega suštinski osudimo sve ratne zločine i da iskažemo počast prema svim žrtvama ratnih zločina, kako genocida u Srebrenici tako i svih ratnih zločina na teritoriji BiH”, kazao je tada Bećirović.


Povećan broj putnika na Aerodromu Nikola Tesla - Neto dobit u prvih 11 meseci porasla za 2%\nBroj putnika u novembru na beogradskom Aerodromu Nikola Tesla bio je za 6% veći, a broj poletanja i sletanja porastao je za 5% u odnosu na novembar 2017. godine, saopšteno je iz ove kompanije.\nKako je navedeno, u novembru je na beogradskom aerodromu opsluženo ukupno 370.456 putnika, što je uvećanje od šest odsto u odnosu na isti mesec prošle godine, a zabeleženo je i 4.338 poletanja i sletanja, što je za pet odsto više u odnosu na novembar 2017.\nU prvih 11 meseci ove godine na Aerodromu Nikola Tesla Beograd usluženo je ukupno 5.267.613 putnika, što je za 6% više nego u istom periodu prošle godine. Zabeleženo je 56.178 poletanja i sletanja, odnosno 3% više nego u istom periodu prošle godine.\nUkupno ostvaren promet robe i pošte za prvih 11 meseci ove godine uvećan je za 16% u odnosu na isti period prošle godine.\nOstvaren ukupan prihod za period od januara do novembra 2018. godine iznosi 9.064.628.327 dinara i za 12% je veći u odnosu na isti period prethodne godine. Ostvareni rezultati poslovanja pokazuju da je ostvarena neto dobit u iznosu od 3.076.208.777 dinara veća za 2% u odnosu na isti period prethodne godine.\nTelekom Srbija nastavlja kupovinu kablovskih operatera\nTelekom Srbija se neće zaustaviti samo na kupovini Kopernikusa, već će se u njegovom vlasništvu uskoro naći još neki kablovski operateri, izjavio je Predrag Ćulibrk, generalni direktor Telekoma.\n- Kupovina kablovskih operatera deo je naše strategije "Milion plus" koja predviđa da u narednom periodu imamo više od milion korisnika televizije i interneta, a to je podloga za razvoj ostalih servisa i usluga koje nudimo u paketima - rekao je Ćulibrk u intervjuu za Blic.\nOn je dodao da Telekom Srbija tu nažalost zaostaje za konkurencijom.\n- Naš najveći konkurent ima više od 50% tržišnog udela u distribuciji TV sadržaja. Naš cilj je da pobedimo na tržištu i postanemo apsolutni lideri u svim segmentima - istakao je Ćulibrk.\nUpitan da li je Kopernikus, za koji je plaćeno 195 mil EUR, preplaćen, on kaže da je "jedna čista biznis odluka ispolitizovana", što ukazuje da kod konkurencije postoji nervoza i strah od onoga što Telekom radi.\nĆulibrk je dodao da je vrednost Kopernikusa procenila jedna od četiri najveće konsultantske kuće u svetu, a poverenje su ukazale i strane banke koje finansijski prate Telekom u projektu "Milion plus". Kako je objasnio, na našem tržištu je 90 kablovaca koji nisu u sistemu SBB i Telekoma, a većinski vlasnik Kopernikusa je upravo njih imao nameru da kupi i za to je imao otvorenu kreditnu liniju. Telekom je, međutim, brzo regovao i okrenuo situaciju u svoju korist.\nOn je naveo i da je Telekom povećalo svoju ukupnu vrednost, da u prva tri kvartala ove imaju veći prihod nego u istom periodu 2017. godine i da su, u odnosu na prošlu godinu, operativna i neto dobit kompanije uvećane.\nVršačka fabrika konditorskih proizvoda Banat prestaje da postoji - Uskoro pripajanje Swisslionu, pro\nFabrika slatkiša Banat iz Vršca, koju je 2016. kupila kompanija Swisslion, uskoro će prestati da postoji, saznaje eKapija.\nNa sajtu kompanije Swisslion Takovo objavljen je nacrt ugovora o pripajanju privrednog društva Banat 1894 iz Vršca tom poslovnom sistemu.\nU tom dokumentu, koji je potpisan 28. novembra ove godine, na osnovu odluke o pripajanju donete početkom septembra stoji da Banat celokupnu svoju pokretnu i nepokretnu imovinu (vozila, zemljište, njive i zgrade u Vršcu), prenosi Swisslionu i prestaje sa postojanjem, bez sprovođenja postupka likvidacije.\nKako je navedeno, Swisslion će preuzeti i 99 zaposlenih u vršačkoj fabrici konditorskih proizvoda. Pripajanjem drugoj kompaniji, privredno društvo se briše iz registra firmi.\nU nacrtu ugovora o pripajanju istaknuto je i da je vrednost imovine Banata 818.272.000 dinara, a da dugovi iznose 532.490.000 dinara, iz čega se vidi da Banat posluje pozitivno.\nKako je eKapiji rečeno u Swisslionu, "odluka o pripajanju Banata najvećoj konditorskoj industriji u regionu, doneta je u cilju racionalizacije i jedinstvenog nastupa na tržištu".\nNa pitanje šta će biti sa proizvodnjom Banata i čuvenim brendovima poput mlečne čokolade Banat i YoYo čokolade sa rižom i da li će oni nastaviti da se proizvode pod tim imenom, iz Swissliona odgovaraju da će kontinuitet proizvodnje Banata i svih njegovih brendova biti nastavljen.\n- Proizvodnja, proizvodni program i svi brendovi Banata nastavljaju osvajanje tržišta i potrošača, uz primenu jedinstvene Swisslion tehnologije koja garantuje najveći nivo kvaliteta i marketinške aktivnosti na jačanju brendova Banata 1894 - kažu u Swisslionu.\nDirektorka vršačke fabrike Dragana Mrđa samo nam je kratko prokomentarisala da je pripajanje Banata Swisslionu "prirodno", jer je u pitanju veliki sistem.\nSkupštine akcionara obe firme tek treba da se izjasne o nacrtu ugovora o pripajanju, a rok za to je 60 dana od dana njegovog objavljivanja na sajtu Agencije za privredne registre.\nPodsetimo, Swisslion je Banat kupio pre dve godine od požarevačkog Bambija sa, kako je tada navedeno, "ciljem revitalizacije kompanije i njenih proizvoda".


Podrška EU privredi Srbije za ublažavanje uticaja COVID-19 - CorD Magazine\nŠef Delegacije Evropske unije u Srbiji, ambasador Sem Fabrici i ministarka privrede Anđelka Atanasković razgovarali o prioritetima i evropskim integracijama Ministarstva, kao i o postojećoj saradnji sa EU.\nAmbasador Fabrici je izrazio uvažavanje za set prioriteta ministarke Atanasković, posebno napominjući naročito potrebu za napretkom u domenu privatizacije, poslovnog okruženja i reformama ekonomskog upravljanja. On je ponovio da je EU spremna da nastavi da podržava Vladu Srbije i Ministarstvo u daljem privrednom rastu – posebno kroz predviđeno uspostavljanje platforme za koordinaciju reformi u poslovnom okruženju. Ta platforma će se podržati kroz nov projekat koji finansira EU sa budžetom od 8 miliona evra, a koji će takođe doprineti pojednostavljenju i digitalizaciji usluga koje država pruža poslovnom sektoru.\nOdrživi razvoj i efikasna privreda\nIntervju 30 novembar 2020\nJedan od posebnih ciljeva Strategije industrijske politike Srbije od 2021. do 2030. godine je prelazak od linearnog na cirkularni model industrije. Imajući u vidu...\nDogađaji 5 oktobar 2021\n„Evropa i Zapadni Balkan dele zajedničku prošlost i imaju zajedničku budućnost“, rekao je ambasador Evropske unije u Srbiji Emanuele Žiofre na skupu „Zaokružena Evropa“,...\nSpecijalni predstavnik Evropske unije za dijalog Beograda i Prištine i druga pitanja otvorena na Zapadnom Balkanu, Miroslav Lajčak posetiće Beograd od 20. do 21....


Sportske.net - Savović: "Zvezda je opravdala očekivanja"\nSavović: "Zvezda je opravdala očekivanja"\nRegularni deo sezone se bliži kraju, košarkaš Crvene zvezde Boris Savović ističe da je njegov tim već sada ostvario zacrtane ciljeve.\nDo kraja regularnog dela sezone u regionalnoj ABA ligi ostalo je još četiri kola, a od svih srpskih predstavnika trenutno je u najboljoj poziciji Crvena zvezda.\nJedan od najzaslužnijih za to sigurno je Boris Savović, koji je ove sezone oduševio navijače sjajnim učincima. On ističe zadovoljstvo rezultatima u ovoj sezoni, ali da tu ne želi da stane.\n„Što se tiče ukupnog rezultata, napravili smo ono što smo na početku i zacrtali, da budemo u vrhu Jadranske lige. I pored lošeg starta, opravdali smo očekivanja naših vernih navijača. Ništa drugo nam ne preostaje, nego da nastavimo u pobedničkom ritmu. Vrlo dobro se zna šta nam je cilj u Jadranskoj ligi, a to je mesto u Evroligi sledeće sezone. U Evrokupu smo mislim odradili veoma dobar posao, a trofej osvojen u Kupu Radivoja Koraća nas samo motiviše da nastavimo u dobrom ritmu“.\nIako u prvi plan ističe uspeh tima, Savović kaže da je prezadovoljan i svojim učinkom, pošto je u ovom trenutku prvi skakač lige i najkorisniji igrač Zvezde u regionalnom takmičenju.\n„Iskreno, verovao sam u sebe i imam samopouzdanje da igram na ovom nivou. Sigurno je da tokom sezone, uz odlične saigrače, mogu da napredujem sa Zvezdom, kako igrački, tako i na timskom nivou. Atmosfera u timu je sjajna, nastavićemo da iz svakog pojedinca izvlačimo maksimum“.\nPre Zvezde, svoje najbolje partije Savović je pružao u redovima Hemofarma, koji sada nosi ime Vršac, a na pitanje da li prati rezultate svog bivšeg tima, rekao je:\n„Iz Hemofarma nosim lepe uspomene, tamo sam proveo dugi niz godina. Naučio sam mnogo stvari, posebno od trenera Željka Lukajića, kod kojeg sam postao igrač. Mislim da oni pokazuju da u Vršcu ne umire košarka, sigurno je da će nastaviti da živi tamo. Ljudi tamo vole košarku. Pratim njihove rezultate. Tamo igra moj brat, koji se na početku sezone povredio, ali sam siguran da će biti spreman za Superligu. Mislim da Vršac ima veliku perspektivu kao košarkaški grad“, rekao je Boris Savović.\nKošarkaši Crvene zvezde u narednom kolu ABA lige, 2. marta, dočekuju Cibonu.


I Opel neće učestvovati na ženevskom auto-salonu\n23 Jan 2020 - 17:08 Vesti Link\nPosle Peugeota, još jedan brend koji posluje u okviru kompanije PSA saopštio je da neće učestvovati na ženevskom auto-salonu, prenosi B92.\nPeugeot i Opel zvanično su potvrdili da ne planiraju da se pojave u Ženevi, ali su obe auto-marke učestvovale na nedavno završenom Sajmu automobila u Briselu, jer im se to više uklapalo u planove promocije novih modela. Kako su saopštili iz ove dve kompanije, namera je da se fokusiraju na druge promotivne događaje koji ne zahtevaju trošenje velikih novčanih sredstava. CarScoops navodi da još nije dobio potvrdu od Citroena, ali da će po svemu sudeći i taj proizvođač preskočiti Ženevu ove godine.\nIpak, na manifestaciji koja se u tom švajcarskom gradu održava od 2. do 15. marta, učestvovaće jedan predstavnik PSA grupe, brend DS koji se bavi proizvodnjom premijum automobila. Očekuje se da će u Ženevi ovaj proizvođač predstaviti model DS 9, luksuznu limuzinu postavljenu na EMP2 mehaničku platformu koju deli sa modelom Peugeot 508.\nPodsećamo, na Sajmu automobila u Ženevi 2020. neće biti ni Lambirghini, dok su svoje učešće potvrdili Volkswagen i brendovi koji posluju u okviru te grupacije, kao što su Audi, Seat, Skoda, Porsche, Bentley i Bugatti


Da li nam je minut vežbanja na dan dovoljan | Fakulteti\nPametan telefon – aktivniji mozak 20/03\nŠta se dešava kada nam utrne noga ili ruka? 20/02\nLjudi koji kažu da nemaju vremena za vežbanje više nemaju adekvatan izgovor pošto je nova studija otkrila da samo minut sprintanja sa 9 minuta laganog vežbanja dovodi do poboljšanja zdravlja i da je jednako efikasno kao 50 minuta umerenog vežbanja.\nNaučnici su pronašli rešenje za sve one koji nemaju mnogo vremena da se posvete vežbanju. Oni navode da takozvani sprint trening u kom brzo istrošite puno energije, a zatim se oporavljate malo duži period, predstavlja odličnu metodu za postizanje jednakih rezultata kao oni koji imaju mnogo više vremena za vežbanje.\nU studiji je učestvovalo 25 muškaraca koji pre toga nisu vežbali. Neki od njih su dobili zadatak da vežbaju po sprint treningu, dok su drugi vežbali normalno. Oni su vežbali tri puta nedeljno u periodu od 12 nedelja. Jedna manja kontrolna grupa muškaraca uopšte nije vežbala.\nSprint trening se sastojao od dvominutnog zagrevanja, tri ciklusa koji podrazumevaju sprintanje od 20 sekundi, a zatim oporavak od 2 minuta, pri čemu poslednji oporavak treba da traje 3 minuta.\nNormalno vežbanje se sastojalo od dvominutnog zagrevanja, umerenog vežbanja u roku od 45 minuta, a zatim oporavka od 3 minuta.\nNakon programa od 12 nedelja, obe grupe su pokazale sličan napredak, tj. imale su poboljšanje od 19% na takozvanom VO2 testu koji meri maksimalnu količinu kiseonika koju telo potroši za 30 sekundi vežbe.\nTest osetljivosti na insulin\nObe grupe su takođe pokazale poboljšanje na testu osetljivosti insulina koji meri koliko dobro organizam odgovara na insulin, hormon koji reguliše šećer u krvi. Poslednji pokazatelj je bila biopsija mišićnog tkiva koja je otkrila poboljšanje među markerima funkcije mišića u obe grupe.\nNajnovija istraživanja, koja su objavljena prekjuče, potvrđuju ova istraživanja. Međutim, sprovedena je i nova studija koja je testirala još kraći period treniranja – 10 minuta, u odnosu na prethodnu studiju koja je testirala interval vežbanja od 25 minuta.\nIpak, istraživači napominju da efekti ovog treninga mogu da se uporede sa treninzima koji traju duže, mada zahtevaju malo veći nivo motivacije.\nTakođe treba napomenuti da su pogodnosti ovakvog treninga ispitane samo kratkoročno, ne i dugoročno.


Čilton ostaje u Motorbejs "fokusu" za BTCC kampanju 2019. - Serbiaring\nČilton ostaje u Motorbejs “fokusu” za BTCC kampanju 2019.\nJanuary 10, 2019 Aleksandar Babić BTCC, Vesti 0\nIskusni turing trkač Tom Čilton takmičiće se u Britanskom prvenstvu turing automobila i 2019, ponovo za volanom “ford fokusa” ekipe Motorbejs performans.\nBivši WTCC i BTCC šampion u konkurenciji privatnih vozača imaće i novog timskog kolegu, jer je ekipa iz Kenta za drugi od svoja tri automobila angažovala Olija Džeksona.\nČilton se u Britanski šampionat vratio 2017, posle pet godina pauze, i to u dvojnom WTCC/BTCC programu. Prošle sezone, posvetio se samo ostrvskoj seriji sa Motorbejs “fokusom” i završio je kao treći u generalnom, što mu je u apsolutnoj konkurenciji najbolji BTCC plasman karijere.\nČilton je u 2018. osvojio treću trku na Nokhilu i još pet puta se pojavljivao na podijumu.\n“Apsolutno volim momke iz Motorbejsa, oni su veliki radnici i kada pogledam kako nam je prošla prva zajednička godina, iskreno verujem da možemo do titule”, poručio je 33-godišnji trkač iz Rejgejta.\n“Mislim da ljudi zaboravljaju kako to izgleda kada prvi put dođete u ekipu. Ne samo što počinjete od nule i morate da naučite svaki detalj u vezi s automobilom, uz sve male ključne promene, već morate da upoznate i sve ljude u timu, tako da u prvoj sezoni mora zaista mnogo da se uči”, podsetio je Čilton.\nDžekson nije novo lice u Motorbejsu, za koji je vozio u Porše karera kupu Velika Britanija 2009. i 2010. godine, a u ovoj drugoj osvojio je naslov u Pro-Am 1 diviziji. U Britanskom turing šampionatu takmiči se od 2012. u celosezonskim programima, a prvi podijum je osvojio prošle sezone na Brends Heču, za volanom “audija S3”, u trci održanoj po promenljivom vremenu.\n“Kako sam već bio u vezi sa šefom Motorbejsa, imao sam sreću da testiram “fokus” na kraju prošle godine. Ušavši u konkurentniji auto, pokazao sam da sam spreman da zakoračim u pobednički tim”, izjavio je 34-godišnji Džekson.\n“Uz malo sreće, prošle godine sam došao do prvog podijuma, ali mislim da bi uz dodatni trud koji svi ulažu u Motorbejsu, uključiv i mene, trebalo da ove godine redovnije napadamo podijume, pa možda i da ulovimo prvu pobedu.”\nMotorbejs performans najavljuje “značajan” test program uoči nastupajuće sezone, što će Oliju Džeksonu omogućiti da se bolje upozna s automobilom.\nEkipa raspolaže i trećom TOCA takmičarskom licencom i o sedištu u trenutno slobodnom “fordu” pregovara s nekolicinom vozača.\nŠef tima Dejvid Bartram kao primarni cilj za 2019. ističe privatničku krunu. Prošle sezone, Čilton je u toj konkurenciji završio drugi, iza Toma Ingrama, koji će ove godine voziti fabričku “tojotu”.\n“Kao tim smo dobro napredovali prošle godine, Čilton je pokazao i karakter i radnu etiku koja ga čini tako dobrim trkačem. Jedva čekam da vidim koliko daleko možemo da doguramo ove godine. Nade su nam visoke.”\n“Takođe mi je drago što se u tim vraća Džekson. U prethodnim sezonama je pokazao da je vrlo sposoban BTCC vozač, a slučajni test krajem godine pokazao nam je koliko je dobar. On poseduje BTCC iskustvo koje je potrebno za rezultate”, dodao je Bartram.\nDiter Gas: Aston Martin DTM projekat neće zaostajati za rivalima\nS komandnog pulta u kokpit: Zoltan Zenge prijavljen za 24h Dubaija


Nova stranka sumnja da je otpad u Obrenovcu iz Bele Crkve – Južnobanatske Vesti\nNova stranka izrazila je sumnju da je kancerogeni otpad pronađen u Obrenovcu dovezen iz napušetnih hala preduzeća „25. maj“ iz Bele Crkve, gde je takođe nezakonito skladišten i tretiran.\n„Nama su se obratili zabrinuti građani Bele Crkve i izrazili sumnju da je kancerogeni otpad pronađen na više mesta u Obrenovcu prethodno bio smešten u napuštenoj fabrici „25. maj“ u Beloj Crkvi i to su nam i dokumentovali sa više snimaka“, rekla je na konferenciji za novinare poslanica Nove stranke Marinika Tepić i istakla da njena stranka želi da o čitavom slučaju obavesti javnost i alarmira nadležne za organizovani kriminal.\nKako je objasnila, u oktobru i novembru 2016. godine, građani Bele Crkve prijavili su nadležnim organima da sumnjaju da se u njihovoj okolini skladišti i tretira opasan otpad.\nTepić je kazala da je reagovalo tada nadležno Ministarstvo poljoprivrede i zaštite životne sredine, tako što je firmi „Eko 21“, registrovanoj u Dobrici, kod Alibunara, dalo nalog da taj opasni otpad ukloni.\n„Ono što je ostalo kao otvoreni problem je da niko nikada nakon odvoženja tog otpada nije pitao gde je odvezen i kog sasatava je bio“, kazala je ona.\nPrema njenim rečima, uvidom u snimke vidi se da se radi „o identičnim metalnim buradima, na stotine njih, koje su nađene u Obrenovcu“.\n„Iz snimaka se vidi da su napravljene i dve peći u toj hali sa vidljivim dokazima da je tu u spaljivan opasni otpad“, rekla je ona.\nBelocrkvani su, kako je dodala, rekli i da su im vozači, koji su otpad odvozili iz napuštene fabrike, kazali da su transportovali „na bar dvostruko više lokacija nego što je do ovog trenutka u Obrenovcu pronađeno“.\nOna je pozvala na odgovornost tadašnjeg nadležnog ministra poljoprivrede i zaštite životne sredine Branislava Nedimovića „koji je morao da bude upoznat sa odlaganjem i tretmanom otpada u Beloj Crkvi, čije je ministarstvo naložilo da se otpad ukloni“.\n„Pitanje je šta on zna o tome i zašto nije upozorio javnost da opasan otpad kruži Srbijom“, rekla je Tepićeva.\nOna je zatražila i da se sadašnji ministar zaštite životne sredine Goran Trivan izjasni da li je bio upoznat sa ovim slučajem.\n„Izražavamo osnovanu sumnju da su nadležni državni organi znali, ali su ćutali o svemu ovom, te da su sve radili u koordinaciji sa strankom (SNS)”, kazala je Tepić.\nKandidatkinja za gradonačelnicu Beograda Nove stranke Vesna Rakić Vodinelić smatra da su odgovorni i predsednici opština Obrenovac i Bela Crkva, kao i ministar unutrašnjih poslova, zato što MUP nije reagovao, iako je to ministarstvo, kako je istakla, nadležno da izdaje dozvole za transport, prikupljanje, skladištenje i uništavanje otpada.\nOna je navela da je MUP izdao dozvole preduzeću „Eko 21“, ali i „Nitor transu“, čiji je vlasnik, u vreme kada je otkriven opasni otpad u Obrenovcu, prema podacima APR-a, bio neko drugi.\n„Nije jasno zbog čega i to drugo lice nije privedeno i javnost o tome nije obaveštena“, rekla je Vodinelić.\nPodsetila je i da je Zoran Marković optužen za uvoz tog otpada, ali javnost nije obaveštena odakle je uvezen otpad.\nPretopstavka je, kako je dodala, da se radi o otpadu koji je mogao doći i iz Rumunije, jer se Bela Crkva nalazu uz samu granicu sa tom zemljom, koja, prema njenoj oceni, u tom delu nije dobro kontrolisana.\n„Ono što povezuje tu halu u Beloj Crkvi sa nađenim otpadom u Obrenovcu je istovetnost ambalaže i na osnovu toga ne bi bilo teško da se utvrdi odakle otpad potiče“, kazala je Vodinelić i podsetila da je u Obrenovcu pronađeno 360 buradi, odnosno oko 25 tona opasnog otpada koja su sadržala, kako su utvrdili stručnjaci, benzol, benzen i tri hlor etilen.\nOna je rekla i da je Srbija ratifikovala Arhusku konvenciju čiji je cilj da države potpisnice obaveste građane o elementima koji ugrožavaju životnu sredinu na način da oni to razumeju.\nKako je rečeno na konferenciji za novinare, Nova Stranka nema saznanja koliko je otpada bilo u halama „25. maja“, kao i gde je on odvezen i kako je tretiran.\nOcenjeno je da bi zbog svega možda trebalo ispitati i vodu u jezerima oko Bele Crkve, koja je lokalna turistička destinacija za građane okolnih mesta.\nPomen povodom 76 godina od Novosadske racije


Datum objave: 23.10.2017 17:42 | Autor: Ministarstvo nauke\nKonferencija za medije koja se organizuje u cilju informisanja javnosti o postignutim rezultatima Operativnog programa „Razvoj ljudskih resursa” 2012-2013, biće održana sjutra, 24. oktobra, sa početkom u 10.00 u Hotelu CentreVille u Podgorici. Pomenuti program je dio IV komponente Instrumenta za pretpristupnu pomoć (IPA) u Crnoj Gori.\nRezultate Operativnog programa predstaviće:\n● Kemal Purišić, ministar rada i socijalnog staranja Crne Gore,\n● dr Damir Šehović, ministar prosvjete Crne Gore,\n● ambasador Aivo Orav, šef Delegacije Evropske unije u Crnoj Gori\nNakon konferencije za medije, sa početkom u 11.00, otvara se Sajam projekata na istoj lokaciji.\nUkupna raspoloživa sredstva za Operativni program „Razvoj ljudskih resursa“ 2012-2013 iznose 5.803.344,00 €, od čega su 4.932.839.00 € sredstva EU (IPA), dok se 870.505,00 € finansira iz državnog budžeta Crne Gore.\nKonferenciju i sajam projekata organizuju Ministarstvo rada i socijalnog staranja, Ministarstvo prosvjete, Ministarstvo nauke i Ministarstvo finansija Crne Gore kao institucije koje čine Operativnu strukturu za IPA komponentu IV.


Srpska: Pred nama je kišovit juni - UGLJEVIK.INFO\nSrpska: Pred nama je kišovit juni\nPrema izvještaju Republičkog hidrometeorološkog zavoda, vodostaji rijeka u Srpskoj su u normalnim granicama, a budući da se u junu očekuju promjenljive meteorološke prilike sa povremenom kišom koja će mjestimično biti veća i za 50 odsto od prosjeka za taj mjesec, Republička uprava Civilne zaštite danonoćno prati situaciju na terenu, rekao je portparol ove uprave Željko Stojanović.\nOn je istakao da Republička uprava Civilne zaštite u okviru svojih nadležnosti i zakonskih zadataka danonoćno prati hidrometeorološku situaciju u Srpskoj i spremna je da reaguje u slučaju potrebe.\n– Posredstvom naših područnih odjeljenja uputili smo cirkularni dopis svim lokalnim zajednicama u Srpskoj da obrate pažnju na prognoze Hidrometeorološkog zavoda Republike Srpske sa stanovišta hidrološke slike, ne samo u narednim danima, već tokom cijelog juna – rekao je Stojanović.\nOn je naveo da prva sedmica juna, u Srpskoj donosi povećanu količinu padavina i do 50 odsto od ukupne količine padavina, na sjeveru, u centralnom pojasu i na istoku 70 odsto, a na jugu Srpske 40 odsto.\nPrema njegovim riječima, prognoza za drugu i naredne dvije sedmice juna nagovještava manje kiše, dok će posljednja, četvrta sedmica ponovo imati malo povećane atmosferske padavine.\n– Republička uprava Civilne zaštite okreće se tim događajima i skreće pažnju nadležnim službama, lokalnim zajednicama, kolektivima i građanima da imaju na umu ovu prognozu da bi sa ovom upravom pravovremeno, odgovorno i profesionalno izvršili svoje obaveze na polju praćenja, osmatranja, obavještavanja i, eventualno, zaštite i spasavanja ljudi i materijalnih dobara – naglasio je Stojanović.\nNOVA DESTINACIJA ZA INVESTITORE U selu kod Bijeljine proizvode dijelove za prestižne marke automobila


Home Društvo Aktivizam Vlada usvojila Nacrt zakona o socijalnom preduzetništvu Brčko distrikta BiH\nVlada Brčko distrikta Bosne i Hercegovine usvojila je, na prijedlog Odjeljenja za privredni razvoj, sport i kulturu, Nacrt zakona o socijalnom preduzetništvu Brčko distrikta BiH.\nŠef Odjeljenja za privredni razvoj, sport i kulturu Pero Gudeljević rekao je da je riječ o pravnoj materiji koja je novost na prostoru Bosne i Hercegovine, a kojom se uređuje status i registar socijalnih preduzeća, uslovi i postupak za sticanje statusa socijalnog preduzeća, prestanak poslovanja, podrška razvoju socijalnog preduzetništva, kao i pitanja od značaja za socijalno preduzetništvo i socijalna preduzeća na prostoru Distrikta.\n„Pod socijalnom ekonomijom podrazumijeva se ekonomija čiji prevashodni cilj nije ostvarivanje dobiti. Kroz ovaj zakon biće regulisano 49% dobiti ovih preduzeća, koja može biti podijeljena među vlasnicima kapitala, odnosno suvlasnicima firmi, što će biti jedan od uslova preduzećima za sticanje statusa socijalnog. Socijalno preduzetništvo je inovativni, novi pristup i način rješavanja društvenih problema poput socijalnih, zdravstvenih, ekoloških pitanja kao i svega onog što Vlada, kroz druge programe, može teško ostvariti. Tu mislim na zapošljavanje teže zapošljivih kategorija stanovništva, dakle osoba koje spadaju u marginalne grupe, tako da će to biti jedan od osnovnih uslova za sticanje statusa socijalnog preduzeća“, rekao je Gudeljević na konferenciji za medije.\nOvim zakonom se ujedno predviđa i osnivanje savjeta za praćenje rada socijalnih preduzeća, u kojem će Vlada imati svoj uticaj, a resorno odjeljenje će voditi evidenciju o tim preduzećima i potvrđivati njihov status.\nZakon se šalje u skupštinsku proceduru, a ukoliko bude prihvaćen, javnost će detaljnije biti upoznata sa njegovom primjenom.\nPrethodni postUskoro preporuke za suzbijanje pandemije tokom praznika\nSledeći postPrecizirane površine Bimeksa za otkup za potrebe pravoslavnog groblja\nSvi imaju pravo da imaju dijete i to pravo treba da...\nU protekla 24 časa u brčanskom porodilištu rođeno je šest beba. Sigurno najljepša vijest ove sedmice. Iako porodilište radi u otežanim uslovima, jer su...


grin bej pekers san francisko fortinajners pobeda nfl aron rodzers tacdaun dodavanja\nGrin Bej Pekersi su kao gosti u San Francisku lako porazili Fortinajnerse rezultatom 34:17.\nNa taj način su Pekersi opravdali veliku ulogu favorita koju su imali, a ona je jasna bila i kroz ponudu BalkanBeta sa najboljim NFL kvotama, koji je upravo značajno manju imao za trijumf Grin Beja.\nMeč je rešen tokom drugog i trećeg perioda kada domaća ekipa nije ostvarila nijedan poen, dok su gosti briljirali predvođeni sjajnim kvoterbekom Aronom Rodžersom koji je bacio čak četiri pasa za tačdaun.\nU poslednjem kvartalu su Fortinajnersi uspeli samo da ublaže poraz i tako nastave košmarnu sezonu pošto su ove sedmice već ostali bez kvoterbeka Džimija Garopola koji je uganuo članak.\nOn je samo jedan na listi povređenih u ovoj ekipi, a tamo su i tajt end Džordž Kitl koji ima prelom stopala, ofanzivni linijaš Trent Vilijams i risiveri Brendona Ejuka, Diboa Semjuela i Kendrika Borna pozitivni su na korona virus.\nTo je razlog zašto ofanzivna linija koja je u kombinovanom sastavu sačinjena od Nika Malensa, Džamajkla Hejstija i Rosa Dvelija nije mogla da učini ništa protiv Grin Beja.\nNakon ovog trijumfa Grin Bej je treći u NFC sa 6:2, dok je San Francisko nakon drugog vezanog poraza sa skorom 4-5.\nMečeve NFL-a je još uzbudljivije pratiti uz BalkanBet kladionicu koja nakon svakog kola nagrađuje tiket sa najvećom kvotom na NFL sa 500 evra, dok je na kraju celog perioda takmičenja nagrada telefon "Iphone 12 pro", a parovi ovog kola su:


Ulična akcija na Korzu\n˝Država sposobnim, a ne podobnim˝\nCentri civilnih inicijativa pokrenuli su razotkrivanje politizacije i partizacije javne uprave, koja je kako kažu, dosegla istorijski maksimum. Tim povodom danas su na tuzlanskom Korzu građanima predstavljeni rezultati višemjesečne analize izbora, imenovanja i zapošljavanja u institucijama vlasti i javnoj upravi, s akcentom na problem politizacije i partizacije rukovodećih i upravljačkih pozicija u javnoj upravi. Građani su putem materijala mogli dobiti detaljnije informacije o rezultatima provedenog istraživanja o politikama, procedurama i praksi imenovanja i zapošljavanja u organima javne uprave.\n- U BiH ima približno 5.840 formalnih političkih funkcija na svim nivoima političke vlasti, te približno 19.940 upravljačkih i rukovodećih funkcija unutar javne uprave i javnog sektora generalno. Javna je tajna da se velika većina ovih funkcija smatraju stranačkim, izbornim plijenom, pri čemu se to više i ne pokušava prikriti. Posljedica jeste to što su profesionalnost, integritet i efikasnost javne uprave i javnih usluga dovedeni do sloma – navode iz Centra civilnih inicijativa.\nViše o današnjoj akciji i rezultatima istraživanja za naš portal govori Ana Lučić, projekt koordinator Centra civilnih inicijativa.\nPolitička i stranačka imenovanja rukovodilaca i službenika vrlo važnih državnih agencija i institucija, kao što su Izborna komisija, Regulatorna agencija za komunikacije, Anti-korupcijska agencija, itd., generiraju vrlo nisku efikasnost, nerad, izostanak vertikalne odgovornosti, politizaciju službe, zloupotrebe ovlaštenja, itd. Istovremeno, značajno se narušava unutrašnja stabilnost institucija i doprinosi poremećajima u hijerarhiji odgovornosti jer stranačko zapošljavanje generira odgovornost stranci, a ne instituciji, kao i slabljenju kapaciteta, jer se zapošljavaju podobni, a ne najbolji kandidati.\nZbog svega navedenog, CCI će političkim strankama ponuditi potpisivanje predizborne političke izjave kojom će se obavezati na postizborne promjene u legislativi i praksi, kako bi:\n- institut javnog konkursa bio inoviran na način da minimizira „subjektivni ljudski faktor“ prilikom ocjenjivanja kvalifikacija i individualnih kvaliteta prijavljenih kandidata.\n- odredbe koje definiraju izbor kandidata „sa liste“, promjeniti u izbor „po listi“ kandidata koji su prošli izbornu proceduru, čime bi se umanjio domet političkih imenovanja.\n- donijeti posebni Zakon o političkim funkcijama kojim bi se nedvosmisleno definirale pozicije koje se smatraju političkim, koje su predmet izborne političke konkurencije i koje podrazumjevaju ograničeni „politički“ mandat komplementaran sa mandatom zakonodavne i izvršne vlasti - sve ostalo mora biti nezavisna javna uprava jakog integriteta.\n- razmotriti normativnu ili običajnu departizaciju formalnih političkih funkcija na najvišem nivou izvršne vlasti, poput Predsjedništva BiH i Predsjednika/potpredsjednika entiteta, po uzoru na zemlje ragiona (Srbija, Hrvatska, Turska).\nCCI je zvanično pokrenuo kampanju Država, ba, s ciljem depolitizacije i departizacije javne uprave kao jedinim izlazom iz krize odgovornosti i efikasnosti. Aktivirana je internet platforma www.drzava.ba koja predstavlja najveću interaktivnu bazu podataka o političkim i kvazi-političkim pozicijama u BiH.


Sastanak radne grupe projekta Dualmon – AKOKVO\nSastanak radne grupe projekta Dualmon\nPredstavnici Agencije za kontrolu i obezbjeđenje kvaliteta visokog obrazovanja, kao partneri na projektu „Jačanje kapaciteta za implementaciju dualnog obrazovanja u crnogorskom visokom obrazovanju – DUALMON“, prisustvovali su sastanku radne grupe zadužene za razvoj generičkog modela visokog dualnog obrazovanja. Sastanak je održan 8. decembra 2021. godine u prostorijama Ekonomskog fakulteta.\nTema sastanka bila je rasprava o nacrtu prijedloga za razvoj generičkog modela visokog dualnog obrazovanja, kao i o komentarima predstavnika partnerskih institucija. Tom prilikom naglašen trud koji je do sada uložen u izradu generičkog modela i pružene su korisne smjernice za njegovo dalje unaprjeđenje. Predstavnici partnerskih institucija su dali nekoliko preporuka s ciljem dodatnog razjašnjenja potencijalnih nedoumica unutar nacrta prijedloga modela, kako bi se pripremila konačna verzija dokumenta. Tokom sastanka, razmatrane su buduće aktivnosti na razvoju generičkog modela, kao i obaveze institucija u pripremi specifičnih modela.\nZaključeno je da u narednom periodu posebnu pažnju treba posvetiti pripremi konačne verzije generičkog modela, specifičnih modela institucija kao i uređenju zakonskog okvira za realizaciju dualnog modela u visokom obrazovanju.


Promovisani najmlađi rezervni potporučnici Vojske Srbije\nSvečanost povodom završetka školovanja klase slušalaca za rezervne oficire generacije septembar 2018. godine, održana je dana 22.02.2019. godine u kasarni "General Jovan Mišković". U čin rezervnog potporučnika proizvedeno je 11 slušalaca tehničke službe, 17 slušalaca intendantske službe i 11 slušalaca sanitetske službe.\nČestitajući najmlađim rezervnim oficirima, v.d. dekana Vojne akademije pukovnik prof. dr Dragan Trifković istakao je da je ova generacija rezervnih potporučnika pokazala patriotska osećanja, visok moral, zajedništvo i istrajnost kroz rezultate koje su ostvarili.\n- Rezervni potporučnici, današnjim ukazom predsednika Republike Srbije, stajete u stroj rezervnih oficira Vojske Srbije sposobnih i spremnih da pomognete svojoj otadžbini ako joj bude teško. Odluka da biografije akademskih građana oplemenite vojnim veštinama, odvojite se od porodica i nakon završenih fakulteta ponovo marljivo učite i vežbate je vredna poštovanja i divljenja. Za kratko vreme savladali ste uspešno zahtevnu vojničku obuku, položili veliki deo ispita iz opštevojnih i vojnostručnih predmeta tehničke, logističke i medicinske specijalnosti, ali i stažirali u jedinicama naše vojske - poručio je pukovnik Trifković.\nPukovnik Trifković je podsetio rezervne oficire da se na ovome ne smeju zaustaviti, već da bi trebalo da nastave praćenje savremenih trendova u razvoju i upotrebi vojne tehnike, veštine ratovanja, pomoći stanovništvu u slučaju nepogoda i prirodnih katastrofa, razvoju tehničke, intedantske i sanitetske službe.\nNajuspešnijim rezervnim potporučnicima uručeni su ručni časovnici sa posvetom. Najbolji u klasi slušalaca rezervnih oficira Vojne akademije su rezerevni potporučnik Miloš Baljošević, rezervni potporučnik Nikola Lešnjak i rezervni potporučnik Slobodan Gvozdenac.\nU klasi slušalaca rezervnih oficira Medicinskog fakulteta VMA ove godine najbolji su rezervni potporučnik Mladen Pavlović, rezervni potporučnik Aleksandra Stanković i rezervni potporučnik Ivan Andrić.\nSvečanosti su prisustvovali načelnik Uprave za vojno zdravstvo brigadni general Uglješa Jovičić, predstavnici Ministarstva odbrane i Vojske Srbije, Kolegijum načelnika Vojne akademije, roditelji i prijatelji rezervnih potporučnika.


Održan sastanak radne grupe 18 Nacionalnog konventa o Evropskoj uniji na temu praćenja Programa ekonomskih reformi | Centar za obrazovne politike\nDanas je u Beogradu održan konsultativni sastanak predstavnika Nacionalnog konventa o Evropskoj uniji (NKEU), tačnije, članova radne grupe 18 koja se bavi obrazovanjem, kulturom, istraživanjem i naukom sa predstavnicima ministarstava koja učestvuju u izradi Programa ekonomskih reformi i Programa reformi politike zapošljavanja i socijalne politike.\nProgram ekonomskih reformi i Program reformi politike zapošljavanja i socijalne politike su dokumenti koji imaju za cilj, između ostalog, efikasnije planiranje i koordinaciju međusobno povezanih politika koje se sprovode u toku evropskih integracija. Program ekonomskih reformi, koji je bio u fokusu sastanka, sadrži određen broj prioritetnih mera koje će se sprovoditi u narednom ciklusu koji se završava 2020. godine. Analizirane važne mera iz oblasti obrazovanja su: sprovođenje dualnog obrazovanja i usvajanje Nacionalnog okvira kvalifikacija, dok su mere iz oblasti istraživanja, nauke i inovacija: podsticanje inovacija u privredi, saradnje akademije i privrede i digitalna transformacija.\nSastanku su, pored predstavnika organizacija civilnog društva koje su deo Nacionalnog konventa o Evropskoj uniji, prisustvovali i predstavnici Ministarstva finansija, Ministarstva za rad, zapošljavanje, boračka i socijalna pitanja, Ministarstva prosvete, nauke i tehnološkog razvoja i Tima za socijalno uključivanje i smanjenje siromaštva.


„Pre će Republika Srpska iz BiH, nego BiH u EU“ - Sputnjik Srbija\n20:24 22 Jun 2021\n11:04 19.02.2015 (osveženo 16:19 05.10.2015) Preuzmite kraći link\nPredsednik Republike Srpske Milorad Dodik smatra da će se Republika Srpska pre odvojiti od Bosne i Hercegovine nego što će BiH ući u Evropsku uniju.\nDodik kaže da je Evropa BiH dala "žešće i teže" uslove nego što su bili pre godinu dana i da međunarodna zajednica "čuva BiH nasiljem", te da zato zemlja ne može opstati.\n"Osim pitanja mehanizma koordinacije i presude Sejdić-Finci, sada imamo još jedan uslov — da Evropska komisija proceni da ima napretka po pitanju ekonomskih reformi", precizirao je Dodik, zapitavši se "kakve to reforme BiH ima", prenose srpski mediji Dodikovu izjavu za TV N1.\nOn je napomenuo i da Hrvatska više ne skriva da želi da pomogne hrvatsku komponentu, i da je ona nezaobilazna i u Federaciji i u BiH.\n"Narod mora da shvati da u BiH ništa ne funkcioniše. Ja nikada nisam pokušavao da srušim Ustav BiH, ali sam se suprostavljao rušenju ustavnog poretka", rekao je Dodik, dodavši da SNSD ima dovoljno pozicija na nivou BiH da može da utiče na političku situaciju.\nOn je govorio i o nedavno usvojenom Zakonu o javnom redu i miru u RS, koji je doživeo brojne kritike jer obuhvata i društvene mreže, istakavši da njime niko nije sprečen da javno iznese mišljenje, ali da će nedopuštena vrsta javne komunikacije verovatno biti procesuirana.\nEU, Milorad Dodik, Republika Srpska, Bosna i Hercegovina


Nikolić Solomon: Novi mandat Euleksa, ovde smo da pomognemo Kosovu\nJun 14, 2018 18:01\nOdgovarajući na pitanje Tanjuga kako vidi rezultate Misije i brojne i raznolike kritike na račun njenog rada i zaključke da vladavina prava na Kosovu, posle deset godina, ne samo da nije ojačala, već i da je oslabila, Nikolić Solomon kaže da je Euleks od početka bio raspoređen da podrži Prištinu, ali ne i da reši sve probleme u oblasti vladavine prava.\n"Trebalo je da od samog početka to bolje razjasnimo", rekla je Nikolić Solomon u pisanom intervjuu povodom završetka desetogodišnje misije Euleksa, čiji je mandat završen danas.\nDodala je da je bitno razjasniti da je Euleks, kao najveća Misija Zajedničke bezbednosne i odbrambene politike (ZBOP) ikada pre raspoređena od strane EU, osnovana s ciljem da pomogne pravosudnom sistemu u jačanju i sprovođenju vladavine prava.\nNikolić Solomon podseća da je Misija Euleksa bila raspoređena s ciljem da pomogne Prištini da otpočne dug i težak proces, koji je još uvek u toku, kako bi se na kraju uskladili standardi i praksa vladavine prava sa standardima EU.\n"Obim platforme EU na Kosovu je pokazatelj naše ukupne posvećenosti", kaže ona i navodi da je tokom proteklih deset godina Euleks uspostavio "vidljivo nasleđe sa brojnim očiglednim dostignućima, poput izvršne vlasti".\nTako su, kako navodi, Euleksove sudije donele više od 648 presuda, uključujući 479 presuda u krivičnim predmetima, među kojima su predmeti korupcije, organizovanog kriminala, pranja novca, ratnih zločina, trgovine ljudima, i 146 presuda u građanskim predmetima.\nOd 1. januara 2009. do 11. januara 2018. godine, Posebna komora Vrhovnog suda (PKVS) je rešila 17.908 predmeta, u kojima je bilo uključeno osam međunarodnih sudija i četiri međunarodna pravna službenika.\n"Veliki posao urađen u utvrđivanju sudbine nestalih lica"\nSmatra da je veliki posao je urađen u utvrđivanju sudbine nestalih lica na Kosovu, kroz Institut za sudsku medicinu, sprovođenjem 595 terenskih operacija i 427 ocena lokacija, uključujući 153 ekshumacije u cilju pronalaženja nestalih lica.\n"Identifikovani su posmrtni ostaci ukupno 427 pojedinaca, među kojima 297 nestalih lica. Pregledano je hiljade dokumenata i 2.259 uzoraka kostiju je poslato na analizu, obdukciju i identifikaciju. Kosovskim organima je pružena pomoć u izradi zakonodavstva - pružanjem podrške u izradi više od 150 zakona", kaže Nikolić Solomon.\n"Jedno od dostignuća Misije je što pomaže tehničku implementaciju dijaloga između Prištine i Beograda, sporazuma koji je omogućio otvaranje i uspostavljanje zajedničkih prelaza, za sve građane: pripadnike albanske i nealbanske zajednice. Ovaj sporazum je takođe otvorio put da pripadnici nealbanske zajednice traže i dobiju putne isprave, registruju svoja vozila, i da se u kosovski sistem integrišu bezbednosne snage i sudstvo kosovskih Srba", navodi ona.\nOcenjuje da su to sve pozitivni pomaci, koje je podržao Euleks i koji će definitivno poboljšati opštu situaciju u nealbanskim zajednicama.\nPodseća i da je uloga Euleksa, zajedno sa drugim međunarodnim akterima, bila implementacija multietničkog, transparentnog i nezavisnog sistema vladavine prava, slobodnog od političkog uplitanja.\n"Formiranje ovog sistema je dugoročan proces. Efikasna i nezavisna vladavina prava najbolji je garant ljudskih prava za sve građane koji žive na Kosovu", smatra Nikolić Solomon.\nNa konstataciju da je za Srbe, kada je reč o Euleksu, sporna i bolna činjenica da Misija nije procesuirala nijedan zločin nad Srbima, da Misija preostalim Srbima na KiM nije donela ni pravdu, ni prava, da ih nije zaštitila, te na pitanje čime to pravda, Nikolić Solomon nije dala konkretan odgovor.\n"Kao što sam rekla, Misija je mogla jasnije i pravovremeno preneti ono što je trebalo realno očekivati od ovako složene misije u vrlo teškom kontekstu. Dakle, trebalo je da ima jasniju komunikacionu strategiju da bi bolje upravljala lokalnim očekivanjima. Nismo ovde došli da zamenimo Kosovo ili institucije prava. Došli smo da pomognemo Kosovu i da kosovske institucije i prakse vladavine prava uskladimo sa standardima EU", kaže Nikolić Solomon.\n"Euleks će nadgledati određena suđenja"\nNavodi da će od 14. juna pa nadalje, Misija Euleksa nastaviti da pruža podršku relevantnim institucijama vladavine prava na Kosovu, da će nadgledati određene predmete i suđenja u kosovskim institucijama krivičnog i građanskog pravosuđa.\nNa pitanje da konkretizuje koje predmete i suđenja će nadgledati, da li je među njima slučaj ubistva Olivera Ivanovića i da li će taj slučaj imati "bolju sudbinu" od dosadašnjih slučajeva ubistava, pljačke, napada na Srbe, Nikolić Solomon nije odgovorila.\nNije odgovorila ni na pitanje da li Euleks ima poverenja u stručni i profesionalni kapacitet i integritet kosovskog pravosuđa.\nUz objašnjenje da nije u nadležnosti Misije da komentariše takva pitanja, nije odgovorila ni na to da li smatra da prenošenje nadležnosti Euleksa, koje su mu od UN privremeno delegirane, na privremene institucije samouprave u pokrajini predstavlja kršenje statusne neutralnosti.\nMeđutim, dodala je da će Euleks pružati operativnu podršku implementaciji sporazuma postignutih kroz dijalog koji pomaže EU i zadržaće svoju ulogu kao druga interventna instanca za bezbednost.\n"Euleks Kosovo će nastaviti da pruža podršku preseljenim sudskim postupcima u Hagu u skladu sa relevantnim zakonodavstvom Kosova", zaključila je Dragana Nikolić Solomon.\nOtvoreno pismo Goranca kosovskom poslaniku 31


Grenel o Kosovu i Metohiji: DŽo Bajden propustio priliku koju mu je Donald Tramp dao\nIZASLANIK bivšeg američkog predsednika Donalda Trampa za dijalog Beograda i Prištine Ričard Grenel poručio je na Tviteru da "građani Balkana zaslužuju predsednika SAD koji na njih obraća pažnju".\nU video-poruci, u kojoj se u pozadini nižu fotografije sa sastanaka koje je Ričard Grenel imao sa predstavnicima Beograda i Prištine, kao i sa potpisivanja Vašingtonskog sporazuma, Grenel podseća da je predsednik Donald Tramp u septembru 2020. doveo u Ovalni kabinet predstavnike Beograda i Prištine koji su potpisali istorijski ekonomski sporazum, ali da je "Bajdenova administracija propustila priliku koju im je Donald Tramp dao".\nGrenel je podsetio da je u sporazumu postojao jednogodišnji moratorijum za tzv. Kosovo da traži priznanje od strane međunarodnih organizacija i za Srbiju da traži povlačenje priznanja tzv. Kosova, kao i da je dogovoreno da se godinu dana nastave razgovori. Nažalost, kako je konstatovao, ta obaveza je prestala u septembru 2021, za šta on krivi Bajdenovu administraciju.\nOna, kako je naveo, nije čak ni pokušala da produži "taj momenat dogovora, kada su se dve strane saglasile da će pokušati da nađu zajedničku osnovu da krenu napred".\nBAJDEN UNIŠTIO ISTORIJSKI DOGOVOR: Ričard Grenel bivši izaslanik predsednika SAD za dijalog Beograda i Prištine\n10. 09. 2021. u 09:30\nRAMA NAJAVIO AKCIJU PROTIV SRBIJE: Albanija će lobirati za nova priznanja lažne države Kosovo!\n15. 09. 2021. u 19:57\nDAČIĆ ODGOVORIO KURTIJU: Nemoguće da za genocid bude optužen narod gotovo istrebljen u sredinama gde je živeo!\n15. 09. 2021. u 11:48\nDIVNE SCENE NA KOSOVU I METOHIJI: Trobojke se vijore na raspetoj zemlji, sve spremno za Dan srpskog jedinstva (FOTO)\n14. 09. 2021. u 15:17\nKosovo i Metohija dijalog Beograda i Prištine Ričard Grenel DŽo Bajden Vašingtonski sporazum Donald Tramp\n20:50 APSOLUTNO SAM SPREMAN DA POSTANEM OTAC: Andrija Milošević prvi put o trudnoći devojke Aleksandre\nGLUMAČKO - partnerski par Aleksandra Sandra Tomić i Andrija Milošević sa nestrpljenjem čekaju da postanu roditelji, a glumac se o velikim vestima sada prvi put oglasio.\n56 RODITELJI SAHRANILI JEDINICU: Doktorka Ivana (27) preminula na vratima bolnice, porodica nema od bola


Sportske.net - Partizanova jedina svetla tačka\nPartizanova jedina svetla tačka\nAko se išta dobro može izvući iz današnje Partizanove utakmice u Jermeniji, jeste nagoveštaj da je šampion Srbije izabrao pravog naslednika Vladimira Stojkovića na svom golu.\nPosle svega što su fudbaleri Partizana prikazali u duelu sa Širakom, u Humskoj mogu da budu prezadovoljni konačnim rezultatom (1:1), a osim Volkova, koji je u nadoknadi vremena uvećao nade u plasman u treće kolo kvalifikacija, najzaslužniji što je šampion Srbije izbegao poraz u Jermeniji svakako je novajlija na golu Milan Lukač.\nOn je i u prvom i u drugom poluvremenu imao nekoliko odličnih intervencija, a i kod primljenog gola uradio je sve što je bilo do njega, jedan udarac je zaustavio, ali nije mogao i da nadomesti indolentnost svojih saigrača u kaznenom prostoru koji su domaćima dali još jednu šansu, a koju ovi nisu propustili.\nU svakom slučaju, ohrabrujuće izdanje doskorašnjeg čuvara mreže OFK Beograda, koji je po svoj prilici današnjom partijom osigurao mesto među stativama u narednom periodu.\nIako su mnogi bili sumnjičavi po pitanju izbora Stojkovićevog naslednika na golu Partizana, pokazalo se da crno-beli mnogo više problema i nedostataka imaju u nekim drugim linijama tima, koje će trener Rašović već do revanša sa Širakom morati da reši.\nTakođe, utisak je i da je odličnom partijom Lukač još više ''naterao'' Vladu Stojkovića da još intenzivnije traga za inostranim angažmanom, jer je sada veliko pitanje da i ako ostane, kakvu bi minutažu reprezentativni golman mogao da ima ove sezone.


Viktor Troicki - proslava rođendana\nRođendani 10. februar\nViktor Troicki – rođen je 10.02.1986. godine\nProfesionalni srpski teniser Viktor Troicki danas proslavlja svoj rođendan. Rođen u Boegradu, ovaj mladi talentovani mladić vodi rusko poreklo. Njegov izuzetan talenat i umeće na teniskom terenu vrlo brzo su postali primećeni i Viktor se popeo visoko na lestvici najboljih tenisera sveta. Zajedno sa našim najboljim teniserima Jankom Tipsarevićem i Nenadom Zimonjićem, Troicki je 2009. godine igrajući za reprezentaciju Srbije bio osvajač Svetskog kupa u Diseldorfu. Njegov prvi meč u Dejvis kupu za reprezentaciju naše zemlje Viktor je odigrao 2008. godine, da bi 2010. godine odneo pobedu u odlučujućem petom meču u finalu.\nTo je bio prvi trijumf za Srbiju. Među njegovim najvećim uspesima izdvajaju se trijumf na truniru u Moskvi održan 2010. godine, kao i odlučujuća pobeda u poslednjem meču finala Dejvis kupa iste godine, a zatim i susreti u Sidneju 2015. i 2016. godine. Mladić izuzetnih sposobnosti, prilagodljiv svim vrstama terena najbolji plasman na ATP listi dostigao je 2011. godine kada je bio na 12 poziciji, najboljih na svetu.\nPred Viktorom je svetla budućnost kada je u pitanju teniska karijera. Do sada je uspeo da se plasira na sve važnije turnire i takmičenja širom Evrope i sveta, na kojima je u velikoj meri briljirao i zadivio ljubitelje ovog belog sporta.